
COKV  VPASTEL  PAL 


FELEPVLKE  OHTOTVTE, 


SETENTVCKE  L 

Cesvs  Klist  em  vtotkvlke,  Pal  Temore  tepakat  Klist 
Cesvs  ofv  mekusapvlke  Felepi  tvlofv  vpokat  omvlkvn, 
momet  raekusvpkvcuko  vkecicvlke  tekvnvlke  esyoman 
ohtotaket  os, 

2  Heromkv  raomet  herkv  Hesaketvmese  Pu’rke,  momet 
Cesvs  Klist  akvpvket  cem  ocvkekvs. 

3  Estofv  estomis  ece  ’kerricvkvyof  vn  Hesaketvmesen 
vkvsamis, 

4  Estofis  omvlkatskat  cem  emekusapvkvyat  vtekat  vc 
afvcket  vpokkvn  hay  it, 

5  Opunvkv-herv  ofv  etohkvlketv  nettv  enhvteceskv  vteke 
hiyome  oreii  ocatskat  vrahkvn  vc  afvcket  omekv, 

6  Hey  V  malmsan  komvye  heret  omit,  mv  vtotketv  heren 
ec  ofv  take  vlicecvtet  Cesvs  Klist  en  nettv  eroren 
momecvres ; 

*1  Momvre  heren  omvlkatskat  heyv  ec  ohfvccv  take 
vkerricvye  tayat  etvpomen,  cv  feke  ofvn  ce  ’tehvkikv ; 
hiyomet  omekv,  vin  eswvnakv,  momet  opunvkv-herv 
vpvyeckv  yekcickv  tepakat  ofvn  vc  vpakatsken  herornkv 
etencawvlke  toyes. 

8  Cesvs  Klist  envcofv  ofvn  estomen  ce  yacvkvyat,  Hesa- 
ketvmeset  a  vn  kerrvt  omekv. 

9  Momen  cem  vnokeokv  taket  nakkerretv  momet  hopor- 
renkv  omvlkv  ofvn  ohvtvlake  mahvren ; 

10  Momet  nak’  hervke  makan  fvccecet,  raekeiiwuset, 
momet  cem  mvttvkeko  emunket, 

11  Fvccetv  em  ette  Oesvs  Klist  eteropotte  oce,  momet 
Hesaketvmese  vrakketv  vkvsvmkv  tepakaii  oraecicakat 
es  ce  fvcfaket  emunken,  Klist  en  nettvt  vlvkvren,  heyvn 
mekusapis. 

1 2  Momis,  tecakkvte  toyatskat,  heyvn  kerratskvren 
komis,  mv  nake  vm  momakat  opunvkv-herv  ohvtvlaket 
ayvre  min  momakvtes : 

13  Momat  vn  svlvfketv  Klist  ofv  ocat  meJcJco  en  cuko- 
herv  ofv  hvmkvn,  momet  etv  estvmv  estomis  heren 
kerhoyet  os ; 

14  Momen  Piicase  ofv  tecakkvte  snlket  vn  svlvfketvt 
oraecicen,  enhonrvke  hahket,  penkvlkv  ocekot,  Hesake¬ 
tvmese  em  opnnvkvn  punvyetv  fekhvmketv  em  ohvtvlv- 
kvket  os. 

15  Mehenwvn  vleskvpkvt  momet  etenrvpkvt  omecicen 
Klist  es  erkenaJcat  sasen ;  momis  vpvlwvt  kometv  herat 
omecicen  erkenvkakes : 

16  Hvmket,  mehenwetv  ofv  tokon,  etenrvpkvt  omecicen, 
vn  svlvfketvn  estemerkvn  ohvpvyetvn  komet,  Klist  es 
erkenvkaket  os : 

17  Momis  hvmkat,  vnokeckvt  omecicen,  opunvkv-herv 
vpvyeckv  vrahkvn  cv  hiierihocet  omen  kerret,  erkenv¬ 
kakes » 

18  Monkv  estome  te?  Estomet  o  estomis,  mvkerretvt 
monkat  mehenwetvt  omecicet  o  estomis,  Klist  es  erkenvk- 
hoyet  os,  momen  mv  ofvn  vc  afvckes,  monies,  momet  vc 
afvcke  tares. 

19  Hiyomet  omekv,  cem  mekusvpkv  take,  momet  Cesvs 
Klist  em  Puyvfekcv  vm  vnicat  eteropotten  heyvt  vm 
vhesaketv  ohfvccvn  vnicvranat  kerris ; 

20  Neneheckv  yekcan,  momet  enhonrkv  ocvyat  vcvkvyen, 

nake  hvmkiisis  olifvccvn  vc  vlsekon,  momis  estofis  ocvte 
etvpomen  hiyomat  fekhvraketv  omvlkv  ofvn,  hesaketv 
etehoyvnen,  monkat  elkv  etehoyvnen,  Klist  cv’na  ofvn 
vrakkuehocvren  Jcomit  enhonris, 

21  Vc  vralikvt  on  omatj  hesaketvt  Klist  tot  omen,  eletvt 
eohvtvlvyetvt  omekv. 

22  Momis  enavpeswv  ofvn  cv  weiiaken  omat,  heyvt  vm 
vtotketv  em  ettet  os,  momen  naken  enhopoyvranvyat 
kerrvkos. 

2^  Hiyomet  omekv,  nake  liokkole  em  etenrvwvn  vc 
ohyekcihocet  on,  yvmvn  enkvpaket,  Klist  vpvketvn 
komis;  mvt  semvmome  estvmahet  omen: 

24  Mome  estomis,  ece  ’rahkv  taken,  enavpeswv  ofvn 
fekhonnvyat  nake  momvre  here  mail  at  os. 

25  Momen  heyv  enhonrkvn  ocvyat,  omvlkatskat,  cem 
vnickv  take,  momet  vkvsvmkv  afvcketv  svrahkvn,  ece 
’pakvkit  likit,  fekhonnvranvyat  kerris ; 

26  Momat  hvtvm  cem  vlakvkvyat  omecicen,  cem  afvc¬ 

ketv  take  vc  vrahkv  ocat,  Klist  Cesvs  ofvn  ohvtvlv- 
kvren.  , 

27  Klist  em  opunvkv-herv  vcvkvyen  fullatske  tvlkiisekvs, 
momat  vlakit  ce  hecvkin  omat,  monkat  vlvkvkis,  nake  ec 
ohfvccv  take  ocakat,  estomen  puyvfekcv  hvmkiise  ofvn, 
momet  vkerrickv  hvmkuse  ofvn  svpaklet,  opunvkv-herv 
vkvsvmkv  ohfvccvn  toh  kvlket  vcevllatskan  poll  ares ; 

28  Momet  ce’nrapvlket  omecicen  nake  estomis  ohfvccvn 
empenkvlatskekan  pohares  ;  mvt  en  sumketv  take  ohfvccv 
eskerkvt  omen,  momis  ec  ohfvccv  taken  vhesaketv 

os,  momet  Hesaketvmesen  avtet  os, 

29  Hiyomet  omekv,  mv  etepokv  vc  ofvn  hecatskvten, 
momet  hiyomat  vc  ofvt  on  pohatskat  mahiisan  ocet, 

30  Klist  vrahkvn  ohvkvsvmvranatskat  tvlkekon,  momis 
mv  vrahkvn  ce  ’stemerkvkvren  ce’mhoy vket  os. 

SETENTVCKE  11. 

Monkv  Klist  ofvn  mahlvpvtketv  estomet,  monkat  vno- 
keckv  em  afvcketv,  monkat  Piiyvfekcv  vpvketv,  monkat 
envcofv  yvmasketv,  momet  merkv  ocaJcen  omat, 

2  Vkerrickv  mv  omakan,  momet  mata  vnokeckvn  ocet, 
vkerrickv  livmkusen,  momet  koraetv  hvmkusen  ocet,  vm 
afvcketvn  fvcecvkes. 

3  Etenrvpkv,  monkat  ehvperkv  ekvsvmkv  eteropotten 
naken  momeholicats,  momis  eyasketv  ofvn  este  estomisj 
vpvltaket  es  vn  hervket  os,  komet,  vkerricekvs. 

4  Este  vtekat,  enanvke  tokon,  momis  este  eti  enanvken 
mvu  ohvkerricekvs. 

5  Hey V  vkerrickvt,  mv  Klist  Cesvs  ofvn  ocvtet,  ece 
’pikvkekvs. 

6  Mvt,  Hesaketvmese  vhake  tat,  Hesaketvmese  etv- 
pometv  nake  vpenkvleckvt’s,  komekates : 

7  Momis,  hocefkv  polikekon  e  en  liayet,  vtotkv  en 
heckvn  vciyet,  este  ome  hakvtes : 

8  Momen  este  en  heckvn  ocen  eshechoyof,  e  kvncv- 
puehcet,  elkv,  tohweklepkv  elkv  tis  oren,  apohice 
hakvtes. 

9  Momen  monkv  Hesaketvmeset  tayen  hvlwehcet, 
hocefkv  hocefkv  etv  vtekat  senhvlwen  e’mvtet  os ; 

10  Momat  Cesvs  e  pohkof,  hvlwe  fullat,  momet 

yvmv  ekvnv  fullat,  momet  ekvnv  elecv  fullat  e  torkowv 
vtekat  pvkorvres ; 

11  Momet  etulaswv  vtekat,  Erke  Hesaketvmese  vrak- 
kueckvn,  Cesvs  Klist  Pucase  tes,  mahet  kerkuecvres. 

12  Monkv,  vm  vnokeckatskat,  ece  ’pakvkvyof  vm  apo- 
hicatskvte  tvlkekon,  momis  hiyomat  ece  ’pakvkvkat  min 
senhoyvne  estvmahen  vm  apohicatsJce  omen,  penkvlkv 
momet  fekeketv  vpvken  cem  vhesaketv  mahusan  esfvcken 
vtotkvkes; 

13  Mv  ec  ofv  taken,  en  herorakv  vrahkvn,  momecetv 
momet  kometv  tepake  vtotkat  Hesaketvmeset  omekv. 

14  Ecakv  momet  punvkv  setenrvpkv  sekon  nanvke 
omvlkvn  momecvkes : 

15  Momat  cem  mvttvkeko  momet  fvccvket,  Hesaketv- 
mese  e’ppucetake,  Cem  mvttvkes,  ce  kihoceko  tetayat- 
etvlwv  ekvyekce  momet  yenahat,  mv  vpvkaken  ekvnv 
ofv  livyayvke  omvket  hvyayvkokatskat  em  etenrvwvn 
omatskvren ; 

16  Momet  hesaketv  opiinvkvn  kerkuecet  omvkes ;  momat 
ehvperkvn  letkit,  monkat  ehvperkvn  vtotkit  omvkate 
vrahkvn  Klist  en  nettv  ofvn  vc  afvcke  taren. 

17  Momen  cem  vkvsvmkv  take  em  vtotketv  momet 
enake  HesaJcetvmese  emetv  onvpvn  Hesalcetvmese  ohfvccvn 
cv’lehocen  omat,  vc  afvckes,  momet  omvlkatskat  ece 
’pakvkit  afvckvyet  os. 

18  Momen  mata  vrahkvn  ece  ’fackvket,  vc  vpvkaket 
afackatsket  os. 

19  Momis  cen  sehoketv  taken  kerrit,  heren  vm  mahlv- 
pvtkvren,  Ivpken  Temorevs  cem  vtotvkares,  komit^  Pncase 
Cesvs  ofvn  enhonrkvn  ocis. 

20  Vkerrickv  em  vkerrickv  Oman  ocet,  cen  sehoketv 
taken  faccusen  moskomvren  ocvkokv. 

21  Omvlkvt  Cesvs  Klist  enanvke  tokon,  erne  mahusat 
enanvken  hopoyakekv. 

22  Moniis  eskerhoyvten,  estomen  eppiice  erke  vpake 
omen  vc  vpaket  opunvkv-herv  ofv  vtotkvten  kerratskes. 

23  Monkv  Ivpken,  vm  estomvranat  kerrvyof  vpakusen, 
mvn  vtotares,  komit,  enhonrkvn  ocis. 

24  Momis  Ivpken  vne  mahusat  vlvkares,  komit^  Pucase 
ofvn  cv’nhonres. 

25  Home  estomis  Epaflotitvs  tecakkvyvte,  vtotkv  vm 
etohkvlketv  hvmkat^  momet  suletawv  vm  etohkvlketv, 

momet  mv  vm  eyackvn  vfastvtenj  morais  cem  opuiivkv- 
saiTn  cem  vtotVranvkvyat  tvlkuset  os,  komvyvnks. 

26  Ce  hecetv  take  eyace  lieret,  en  honne  mahemvtSj 
enokkvten  pokatskvtet  ok’. 

27  Momen  mehenwvn  enokkemvts^  elvranuset,  momis 
Hesaketvmeset  era  merremvts ;  momen  eme  tvlkekon, 
momis  vneu  vm  merremvts^  feknokketv  fekiiokketvn 
okvpvken  ocvkaren. 

28  Monkv  vcayece  herit  vtotimvts,  hvtvm  hecatskof,  ece 
’fackvke  taren,  momen  feknokketvt  vn  yiipvklvtkvren. 

29  Monkv  Pucase  ofvn  afvckvke  lieret  evpvyvkes, 
momet  este  mv  omakan  vrakkuecvkes : 

30  IIiyomePomQ\.Yj  vm  vnickv  obfvccvn  esfvcken  vtot- 
katskekaten  esfvcecetvn  komet,  Klist  era  vtotketv  vrah- 
kvOj  en  liesaketvn  vcayecekot,  elkvn  vwolicusemvts, 

SETENTVCKE  III. 

Espoken,  tecakkvyvte  toyatskat^  Pucase  ofvn  afvckvkes, 
Nanvke  matan  hvtvm  cen  lioccicvkvyatj  mehenwvn  vn 
yekcekos,  momet  cen  hervket  os. 

2  Efvn  em  e  vketecvkes;  holwvyeckv  vtotkvlke  em  e 
vketecvkes.;  kvnsiskv  vcvkvpeyvlken  em  e  vketecvkes. 

3  Pumet  ena-vpeswvn  enhonrekotj  mv  piiyvfekcv  ofvn 
Hesaketvmesen  vrakkiiecet,  momet  Klist  Cesvs  ofvn 
afvcketj  svkvmsiskv  toyekv. 

4  Mome  estomis  vnet  enavpeswv  ofv  tis  enhonrkvn 
ocvye  tetayes.  Enavpeswv .  ofvn  enhonrkvn  ocvye'  te- 
tayesj  este  etimvt  komen  omat^  vnet  semuntvlen  ko- 
mvyes. 

.  5  Nettv  escenvpakan  svkvrasishoyek  Eslevl  en  ciiko- 
hvmecvlket,  Pencemen  em  aliketv  aossvyvtet^  Hepliivlke 
mahhet;  vhakv  ohfvccvnj  Falvsevlket; 

6  Vketeckv  ohfvccvn,  mekusvpkv-cnkon  assecit ;  mv 

fvccetv  vhakv  eteropotte  ocat  ohfvccvn  vm  mvttekot 
omvyvtes, 

7  Momis  mv  nake  vn  lopicake  tayvte,  Nake  vn  lopickv 
tokos,  Klist  vralikvn  komvyvtes. 

8  Momen  raelienwvn  mv  nakkerretv  Klist  Cesvs  cv 
Pucase  ofv  ocat  en  heretv  vralikvn  iiak  omvlkvt  elivper- 
kvf5,  koinvyet  os ;  mv  Cesvs  vrahkvn  nanvke  omvlkv  vn 
snmkvteii  kvwapit,  iiake  vpvlvthoyvte  omen  vkerricis, 
Klist  epoyaret, 

9  Momet,  vm  fvccetv  mv  vhakv  vcvkvye  ocat  tokon, 
momis  mv  Klist  vkvsvmkv  eteropotte,  mv  fvccetv  Hesa- 
ketvmesen  avte  vkvsvmkv  eteropotte  ocan  ocin  es  cv 
hechoyvren ; 

10  Momet  Klist  kerrit,  momet  a  en  kvwvpketv  en 
yekcen,  momet  vpakit  em  estemerketvn  kerraren,  elvte 
omen  vc  omehocen : 

11  Estome  estomis  elkv  a  en  kvwvpketvn  epoyvye 
tayen  omat. 

12  Entis  eenakuecvye,  momet  entis  temvpoke  cv  haho- 
yvte  omekon ;  momis  vcvkvyvye  emunkvts,  mv  nake 
vrahkv  Klist  Cesvs  cv  ’svten  esaren. 

13  Tecakkvte  toyatskat,  Ehsis,  e  komvkot  os:  momis 
heyv  hvmkusan  momecis;  nake  cv\a  topvrv.  ocakan 
ehosit,  momet  nake  cv  homv  ocakan  oretvn  vcevliit, 

14  Satkv  vfvccvn  obyekcet  ayemaliis,  Klist  Cesvs  ofvn 
Hesaketvraese  huehketv  ohfvnketv  eskerkv  vrahkvn, 

15  Monkv  piimet,  estomomuse  temvpokvkeye  tat  hiyo- 
men  vkerricvkeres,  momen  nake  etv  ohfvccvn  mvrahken 
vkerricatsken  omat,  heyv  tisem  Hesaketvmeset  cen  ker- 
kuecvkvres. 

16  Mome  estomis,  mv  nake  entis  eenakueceyvte  ohfvccvn 
vhakv  hvmkusen  ’se  em  fvyvtvkeres,  nake  hvmkusen 
vkerricvkeres. 

17  Tecakkvte  toyatskat,  etohkvlket  vc  vcvkfullvlket 
omvkes,  momet  piime  svhopakvn  ocatskat  omvke  fullan 
heren  hecvkes. 

18  (Hiyomet  omekv,  sulket,  mv  ohfv'ccvn  tewolen  cem 
onayvkvyvtet,  momet  hiyomat  cv  turopiiswv  tis  pvlat- 
ken,  ce  kicvkis,  Klist  em  etohweklepkv  vnrapvlket 
omaJces, 

19  Mv  em  eyiiksv  taket  liopvnketvt  omen,  en  hesake- 
tvmeset  e  nvrke  take  tes;  mv  em  ekvsvmkvt  em  vlesketv 
ocen,  yvmv  ekvnv  enanvken  oh  vkerricaket  os.) 

20  Hiyomet  omekv,  piim  etohkvlketvt  hvlwe  ofvt  on, 
momet  mata  vten  Hesayecv  Cesvs  Klist  Pacasen  en 
neneheceyet  os. 

21  Mvt  pii’na  kvncapan  em  ena  vrakkat  ome  hakvren 
mvrahkuecvres,  vtotketv  mv  eteropotte  nanvke  omvlkv 
erne  mahusat  elecvn  svpvklece  tayat  vcvkvyen. 

SETENTVCKE  IV. 

Monkv  tecakkvyvte  vm  vnokecke,  momet  vm  eyackv, 
vm  afvcketv  momet  vn  kvpotokv  vcake  toyatskat,  momen 
Pucase  ofvn  yekcen  svpvklvkes,  vm  vnokeckatskat. 

2  Yiiotevn  enkiisapis,  momet  Senteken  enkusapis,  Pucase 
ofvn  vkerrickv  hvmkusen  ocvkvren. 

3  Momet  cemeu,  vtotkv  vm  vpvketv  mehenwe  toyetskat, 
ce  kusapis,  mv  hoktvke  vc  vpake  opunvkv-lierv  ofv 
vtotkakvten,  momet  Klementen,  momet  vtotkvlke  vm 
etohkvlketv  vpvltaken,  mv  e  hocefhokv  hesaketv  en 
nakcokv  ofv  ocakan^  emvnicvkes. 

4  Pucase  ofvn  estofis  afvckvkes;  momen  hvtvm  makis, 
Afvckvkes. 

5  Gen  yvmvsketvn  omvlkvt  kerrvkekvs;  Pucaset  vwo- 
lices. 

6  Naken  ’se  naorihcatskvs ;  momis  nak  omvlkv  ofvn, 

mekusvpkv,  momet  vpohkv,  momet  vkvsvrakv  emetvt 
vpvkaken,  cem  vpokkv  taken  Hesaketvmeset  kerrekvs. 

7  Momen  Hesaketvmese  en  herkvt,  mv  hoporrenkv 
omvlkv  ohfvnkat,  ce  feke  take,  momet  cem  vkerrickv 
taken  Klist  Cesvs  eteropotten  vcvyecvkvres. 

8  Espoken,  teeakkvte  toyatskat,  nanvke  mekenwvke 
vtekat,  nake  fvccvke  vtekat,  nake  herake  vtekat,  nake 
hvsvtliakuse  vtekat,  nake  vnokeckakat  vtekat,  nake  vkv- 
svmvke.  taye  vtekat,  nak  herat  kvmkusis  ocen  omat, 
momet  nake  vkvsvmvke  taye  hvmkusis  ocen  omat,  heyv 
nanvken  oh  vkerricvkes. 

.  9  Mv  nanvke  vc  ofv  kerret,  eenakuecet,  pohet  momet 
hecatskvten,  mvn  momecvkes;  momen  herkv  en  Hesa¬ 
ketvmeset  ece  ’pakvkvres. 

10  Momis  liiyomat  espokan  cem  vkerrickv  take  vc 
ohfvccv  ocat  oli  mucvsehocat  vrahkvn  Pucase  ofvn  tayen 
vc  afvckvnks:  mv  ofvn  vkerricatskvtet  os,  momis  cem 
etektvnkvkekates. 

11  Nake  kusvpkat  opunvyecvyat  tokon,  estomen  arvyis, 
mV  ofv  vm  mahlvpvtke  taren  kerrvyvtet  ok’. 

12  Cv  kvncvpuehocan  kerrit^  vm  ohvtvlakan  kerris ; 
estvmv  estomis,  momet  nanvke  omvlkv  ofvn  cv  fvcecat, 
momet  cv  ’lawat,  vm  ohvtvlakan  momen  kusvpketv 
kvwvpetvn  v’mvhahoyet  os. 

13  Klist  mv  cv  yekcicat  eteropotten  nanvke  omvlkvn 
momecvye  tayes. 

14  Mome  estomis,  vm  estemerketv  ofvn  vc  vpake  kvwa- 
patskvte  estonkon  momecet  omatskvtes. 

15  Momen,  Felepvlke  toyatskat,  heyvn  kerrvkes,  opu- 
nvkv-herv  vlicecen,  Masetonevn  enkvpakvyof,  mekiisvpkv- 
cuko  etv  hvmkusis  emetv  esetv  tepakat  ohfvccvn  cv 
tempunayekon,  ceme  take  tvlkuset  cv  iempunayats- 
kvtes. 


12 


FELEPYLKE,  4. 


16  Resvlonikv  ofv  tisem  vhvmkvn  momet  vkokkolvn  vn 
kusvpketv  omeeicen  naken  vtotatskvtet  ok’. 

17  Naken  v’mhojvren  komvyat  okvkok’,  momis  ette 
ece  ’ralikv  taken  sulke  taren  koravyet  os. 

18  Momis  nanvke  omvlkvt  vn  hecken,  sulken  ocis; 
nanvke  atotaiskvte^  mv  fvmeckv  fvraecusat,  nake  Hesake- 
tvmese  esvrakkueckv  ehomv  here,  momet  afvcecican 
Epaflotitvs  y’vm  ocemvt  ok’. 

19  Momis  vn  Hesaketvmeset  cen  kusvpketv  omvlkvn 
’sohfvcecvres,  en  nake-ockv  en  rakketv  ofv  ocat  vcvkvyen, 
Klist  Cesvs  eteropotten. 

20  Momen  Hesaketvmesen  momet  Pu’rken  vrakkueckvt 
em  oceJcvs^  meyuksv-sekon.  Emen. 

21  Mekusapv  vtekan  Klist  Cesvs  ofv  vsekvkes.  Tecak- 
kvte  VC  vpvkakat  ece  ’sekakes. 

22  Mekusapvlke  omvlkvt  ece  ’sekakes,  Sesv  en  cuko- 
vtehkvlke  mahvkvii. 

23  Pu  Pucase  Cesvs  Klist  en  heromkvt  omvlkatskan 
ece  ’pakvkekvs.  Emen. 

t  Heyvn  Lome  of  vn  cohoyan,  Epaflotitvs  Felepvlken  ’sem  ayvtes. 


COKV  VPASTEL  PAL 


KOLASVLKE  OHTOTVTE. 


SETENTVCKE  I. 

Pal,  HesaLetvmese  komat  vcvkvyen  Cesvs  Klist  em 
vpastel  toyvyat^  momet  tecakkvte  Temorevs, 

2  Mekusapvlke  momet  Klist  ofv  tecakkvte  heromvke 
Kolasen  vpokan  ohtoteyet  os,  Heromkv  momet  herkv 
Pu’rke  Hesaketvmese,  momet  Piicase  Cesvs  Klist  avtet 
ece  ^pakvkekvs* 

•  3  Estofis  cem  emekusapvket,  Hesaketvmese  momet  pu 
Pucase  Cesvs  Klist  Ekken  vkvsvmkvn  emeyet  os ; 

4  Cem  vkvsvmkv  take  Klist  Cesvs  ofv  ocan,  momet 
mekusapvlke  omvlkvn  vnokeckv  em  ocatshan  pokeyof, 

5  Mv  enbonrkv  hvlwat  ofvn  cen  herihocvkat,  mv  opu- 
nvkv-herv  em  mehenwetv  em  opuuvkv  ofvn  enliomv 
poliatskvte  vrabkvn ; 

6  Mvt  ekvnv  kvmecicat  etvpomen  cem  vlakvket  os ; 
momet  mv  poliatskvte  en  nettv,  momet  mehenwetv  ofvn 
Hesaketvmese  en  lieromkvn  kerratskvte  vteken  ec  ofv 
taken  ettvte  etvpomen  ettet  os, 

7  Epeflas,  vtotkv  pum  etohkvlketv  vnokecket,  momet 
ec  ohfvccv  taken  Klist  em  vtotkv  heromat  cem  onayvkvte 
etvpomen ; 

8  Momet  mvt  cem  vnokeckv  take  Puyvfekcv  ofv  ocan 
pum  Quayvtet  os, 

9  Heyv  vralikvn,  pumeu,  mv  nettv  poheyvte  vteken  cem 

emeJcusapvlcet,  hoporrenkv  moraet  puyvfekcv  nakkerretv 
omvlkv  ofvn  nake  erne  komat  kerretvn  es  ce  fvcfvkvren 
komeyat,  fekhonnekot  cem  emekusapvkeyet  os ; 

10  Momat  Pucase  vcvicayv  ore  heret,  afvcecickv  omvlkv 
oren  fiillet,  vtotketv  herat  vtekat  ofvn  etten  hayet,  momet 
Hesaketvmese  kerretv  ofvn  cem  okvtvlvkvren ; 

11  Yekcetv  omvlkvn  es  ce  yekcihocen,  en  yekcetv 
rakkat  vcvkvyen,  yvmvsketv  omvlkv,  momet  momis  ko- 
inetv  hofunat  oren,  afvcketvt  vpvken ; 

12  Erke,  mv  mekusapvlke  hvyayvke  ofv  vpolcat  nake 
ocakan  etencawvlke  toyeyvre  orvke  pu  hayvten  vkvsv- 
maket ; 

13  Mvt  yomucke  en  yekcetvn  a’s  epn’ssihcet,  Eppuce 
em  vnokeckan  em  ohmekketv  ofvn  es  pu  tohwvlvpkvtet 
os ; 

14  Erne  ofvn,  e  catv  eteropotten  pvlken  pu  neskoye 
tayan,  mvt  holwvyeckv  enkvpketvt  omen^  oceyet  os. 

16  Mvt  Hesaketvmese  heckeko  taye  vhaket,  nake  hocac- 
kvte  vtekat  em  enlivteceskv-heckvte  tes ; 

1 6  Hiyomet  omekv,  mvt  nak  omvlkvn  haliicvtet  os ; 
livlwe  ofv  ocakat,  monkat  ekvnv  oli  ocakat,  nanvke 
heckakat,  monkat  keckvkeko  tayat,  mekkvlke  em  ohli- 
ketv  tis,  monkat  okfvnkvlke  em  wiketv,  monkat  ohmek- 
ketv  ocakat,  monkat  yekcetv  ocakat,  emet  nanvke  omvl¬ 
kvn  hakicen,  erne  vrakkvn  omvlkvt  hocackvtet  os ; 

17  Momen  emet  nanvke  omvlkv  enkomvt  omvtet,  erne 
eteropotten  nanvke  omvlkv  ocaket  os; 

18  Momet  emet  ena  em  ekvt  ot,  mv  ena  mekusvpkv- 
cukot  omen;  vliceckvt  omet,  pvsatkvte  enkvpvken  en- 
kvteceskv  keckvte  tes ;  momat  omvlkv  ofvn  komaktetvt 
enake  taren. 

19  Fvcketv  omvlkv  erne  ofvt  ocvre  ErTcen  afvcecicvtet 
ok ; 

20  Momen  mvt  Eppuce  em  etohweklepkv  e  catv  etero- 
potten  herkvn  hahyet,  erne  etekoyvnen  nanvke  oinvlkvn 
e  en  herkepueckvn  es  ofvcJcvtes  ;  erne  etelioyvnen,  maJcis^ 
nanvke  ekvnv  oh  ocakan,monkat  nanvke  hvlwe  ofv  ocakan. 

21  Mornet  centaken,  vtotketv  holwvhokat  eteropotten 
vkerrickv  ofv  tvleporvlke  momet  vnrapvlke  hakatskvtet 
o  estomis, 

22  Hiyomat  elkv  eteropotten  enavpeswv  ena  ofvn  ce 
hvsvthvken,  cera  mvttvkekon,  momet  ehomv  nake  es 
cem  vsehokvke  tayat  cen  sekon  ce  svpvklecetvn  hornet^ 
ce  tenherkepuecvtet  os ; 

23  Vkvsvmkv  ofvn  yekcen,  momet  nekeyekot  svpak- 
latske  munken,  opunvkv-herv,  mv  pohatskvtet,  momen 
nake  hocackvte  hvlwe  elecv  ocakat  vtekat  ’s^w  erke- 
nvkhoyvte,  vne,  Pal  toyvyat  mv  em  erkenvkvn  cv 
hahoyvtet  em  enhonrkvn  em  vkueyecatskekon  omat. 

24  Hiyomat  vm  estemerkv  take  ece  ’rahkv  taken  es  cv 
^stemerJcan  es  vc  afvckes,  momet  cv  ’navpeswv  ofvn  Klist 
em  estemerkv  vm  vhoskakan,  em  ena  vrahkvn,  mvt 
mekusvpkv-cukot  omen,  fvcecvyet  os. 

25  Nake  Hesaketvmese  em  ohmelletv  ece  ’rahkv  take 
v’mhoyvte  vcvkvyen,  mv  em  erkenvkvn  cv  hahoyvtes, 
Hesaketvmese  em  opunvkvn  esfvcecaren  ; 

26  Mv  nake  ehkat  oketv  hoyvnakvte,  momet  este 
honvpse  sulke  em  ehkvtet,  momis  hiyomat  mekusapvlken 
en  kerkuehocet  os : 

27  Mvn  Hesaketvmeset  heyv  nake  ehkat  en  hvyayvke 
en  rakke  Centilvlke  vpvke  ocan  en  kerkiiecetvn  komvtes ; 
mvt  ec  ofv  take  Klist,  hvyayvke  em  enhonrkvt  omes ; 

28  Mvn  es  erkenaket,  este  omvlkvn  emvcahnet,  hopor- 
renkv  oravlkv  ofvn  este  vtekan  emvhayeyet  os,  Klist 
Cesvs  ofv  temvpoken  este  vtekat  Hesaketvmese  ehomvn 
huericeyvret, 

29  Mv  olifvccvn  vneu^  rav  vc  ofv'  yekcen  viotkat  era 
vtotketv  vcvkvjeOj  yekcen  vcevliit,  vtotkyyet  os. 

SETENTVCKE  IL  . 

Hiyomet  omekv,  ece  Valiky  taken,  momet  Leotesev 
vpokat,  momet  estomomiise  enavpeswv  ofy  cv  turofv 
hecvkekate  vralikvn  senaorickv  yekce  moravteke  ocvyan 
kerratskvren  komis  ; 

2  Efeketake  vnokeckv  ofy  etelvcvket,  nake  kerretv  en 
kerke  here  esfvckat  oren,  Hesaketvmese,  momet  Erke, 
momet  Klist  enake  ehkat  kerkiiecetv  oren,  mahlvpvtkvke 
taren  komit. 

3  Mv  ofvm  hoporrenkv  nakkerretv  tepakat  en  nakockv 
omvlkvt  ehkaket  omes. 

4  Momen  estimvt  cem  vlopvknecet  ce  mvkerrekaren 
heyvn  makvyet  os. 

5  Hiyomet  oraekv,  enavpeswv  ofv  ece  ’pakvko  estomis, 
VC  afvcket  etelilvke  heren  fnllatskan,  momet  cem  vkv- 
svmkv  nekeyihoceko  taye  Klist  ofv  ocan  hecit,  puyvfekcv 
ofvn  ece  ’pakvkvyet  os. 

6  Monkv  Klist  Cesvs  Pucasen  eenakuecatskvte  etvpo- 
men  erne  ofvn  fullvkes ; 

Y  Eme  ofvn  yvlonkvn  hayet,  erne  ofvn  ce  hahoyvken,  mo¬ 
met  ce  ravhalioyvte  vcvkvyen,  vkvsvmkv  ofvn  ce  yekciho- 
cen,  mvn  es  ce  fvcfaken,  Hesaketvmesen  vkvsamet/w//?;te. 

8  Klist  vcvkvye  tokon,  este  em  opimvkv  vcvkvye,  mo¬ 
met  yvrav  ekvnv  nake  es  hahoyvte  vcvkvyen,  felasvfe 
momet  vkerretv  ehvperkat  eteropotten  estimvt  ce  hopv- 
nekaren  e  vketecvkes. 

9  Erne  ofvn,  Hesaketvmese  es  em  fvcketv  omvlkvt  ena 
ofvn  liket  omekv. 

10  Momen  Klist^  mv  ohfvnketv  momet  yekcetv  omvlkv 
ekvt  omat  ofvn  teravpoket  omatskes; 

11  Momet  erae  ofvu  mv  svkvsvmsiskv  enke  es  kahoyvte 
token  es  ce  svkvrasiskvket  os,  Klist  en  svkvmsiskv  etero- 
potten  enavpeswv  en  naorketv  enan  em  vkueyatsket 
omen : 

1 2  Erne  vpvken  paptesvra  ofvn  ce  herihocen,  mv  ofvu 
Hesaketvmese,  mv  emen  eikv  a  en  kvwapvtet  em  vtot- 
ketv  vkvsvmkv  eteropotten  eme  vpvken  akvwapkats- 
kvtet  os. 

13  Momen  cemet,  cen  naorketv  momet  ce  ’navpeswv 
svkvmsiskv  tokat  ofvn  ce  pvsatkvkvten  cen  naorketvn  cen 
kvpakiheet,  eme  vpvken  ce  wenahuecvkvtet  os. 

.  14  Momet  nanvke  epu’nrvpe  melhoyvte  ocakvte  en 
hoccickv,  mvt  cpu’nrvpet  omvien,  vslekcet,  mvn  vkueyet, 
em  etohweklepkvn  svrakvtes. 

15  Momet  ohfvnketv  momet  yekeetv  ocakan  hopahnet, 
heckv  keren  nakheckvn  es  kayet,  mv  ofvn  okfvnkvtes. 

16  Monkv  kompetv,  monkat  esketv,  monkat  nettvveake 
okfvccvn,  monkat  kvresse  mnevsat,  monkat  fekvpkv  nettv 
take  okfvccvn  estimvt  ec  okfvccekcvkats : 

17  Mvt  nanvke  taranat  em  vpettet  os;  momis  enat 
Klist  enake^’s. 

18  Estimvt  mv  nanvke  kecekaten  eceyet,  momet  em 
vkerrickv  enavpeswv  omat  ekvperkvn  es  ekvsamat, 

19  Momet  Ekv,  mv  enkvpvken  ena  kvmkvt  etekkekv 
momet  eswvnakv  eteropotten,  etelvcet  momet  yekcikocet 
omen,  Hesaketvmese  era  okvtvlvketvn  es  okvtvlakat,  mv 
Ekvn  kvlvtekot,  eme  komat  ekvncvpueckv  momet  ence- 
Ivlke  vrakkueckv  eteropotten  cem  feketvn  ce  ’konak- 
kvkates. 

20  Monkv  yvmv  ekvnv  nanvke  es  kakoyvte  aenkvpvken 
Klist  vpvken  ce  pvsatkvtet  on  omat, 

21  Estomaten  ekvnvn  vpokatske  omet,  nanvke  melkoyvte, 
mv  ’se  vfvskotof,  omvlkv  kopvnkvkvranat,  em  apokicet, 

este  em  vhakv,  momet  nanvke  estet  mvhayakan  vcvkvyen 
fullatske  haks  ? 

22  Vcelakekot,  lasekot,  celahjatskvs ; 

23  Mehenwvn  mv  nanvke,  enavpeswvn  af^cecickvn, 
vrakketv  mahhe  ofv  token,  erne  komat  mekusvpkv, 
ekvncvpueckv,  momet  ena  heren  vfvstekat  ofvi^  hopor- 
renkv  en  keckyn  ocaket  os. 

SETENTVCKE  III. 

Monkv  Klist  vpvket  akvwapkatskvtet  on  omat,  mv 
nanvke  hvlwe  min,  Klist  Hesaketvmese  em  akvpervn 
likat  pcakan  hopoyvkes. 

2  Nanvke  yvmv  ekvnv  oh  ocakat  token,  mv  hvlwe 
ocakan  vnokecvkes. 

3  Ce  pvsatkvket  on,  cen  hesaketvt  Hesaketvmese  ofvn 
Klist  vpvken  ehket  ocet  omekv. 

4  Klist  pun  hesaketvt  e  hecicof,  mom  of  cen  taken  hvya- 
yvke  ofvn  vpakatsken  ce  hechoyvkvres. 

5  Monkv  ce’nalvcce  yvmv  ekvnv  ocakan  ehvperknecvkes, 
hoktarkvn,  hvsvtketv-tokan,  vkerrickv  herekan,  eyackv 
holwakan  momet  vleskvpkv,  mvt  nakvhake  mekusvpkvt 
omes. 

6  Mv  nanvke  vrahkvn  Hesaketvmese  en  cvpvkket 
apohickv  toko  en  hopuetaken  oh  vlaket  os : 

7  Mv  ofv  centakeu  yvkapatskvte  ocet  os,  mv  ofvn 
fullatskof. 

8  Momis  hiyomat  heyv  nanvJce  omvlkvn,  cvpvkketvn, 
homeckvn,  holwvyeckvn,  Hesaketvmese  vtvkleckvn, 
momet  opunvkv  liolAvakan  ce  cukwv  asossen  vpvlvtvkes. 

9  Ete’n  Ivkisatskvs,  este  vculan  en  nakvfvstetvn  vpvken 
etvn  ocet, 

10  JEste  mncvsat  mv  hayvte  vhakat  vcvkvyen  nakkerretv 
ofvn  mucvsehocvten  vccatskvtet  omekv. 


KOLASVLKE,  3. 


19 


11  Klekvlket  momet  Cusvlket  sekon,  svkvmsiskv 
monkat  svkvmsiskv  tokat  sekon,  Papelevlke,  Serevike, 
svlvfke,  pucassekat  esyomat  sekon^  momis  Klist  omvlkv 
ofvt,  omvlkvft<?, 

12  Monkv,  Hesaketvmese  enkopoyvte  herake  momet 
vnokeckvke  omen,  envcofv  merrakusen,  keromkv,  vker- 
rickv  kvnc^apan,  eyasketvn,  momet  momis  kometv  hofunan 
vccvkes ; 

13  Momis  kometvn  ete’m  ocet,  momen,  este  estimv 
vnrvpen  naken  ocen  omat,  ete’m  merret  omvkes ;  Klist 
cen  kvpvyecicvkvte  etvpomen  momecvkes, 

.14  Momet  heyv  nanvke  omvlkv  semuntalat  vnokeckvn 
vccvkes^  mvt  tenlvpoketv  es  em  wvnakvt  omes, 

15  Momen  Hesaketvmese  en  herkvt,  mvn  ena  hvmkuse 
ofv  ec  oh  hiiehhokvkat,  ce  feke  take  ofvn  mekkekvs ; 
momen  Hesaketvmesen  vkvsvmkvn  emvkes. 

16  Klist  em  opunvkvt  esfvcken,  hoporrenkv  omvlkv 
ofvn,  ec  ofv  taken  likekvs;  yvhiketv,  vkvsvmkv-yvhiketv, 
momet  puyvfekcv  ohfvccv  yvhiketvn  ’sete’m  mvhayet, 
momet  ’sete’m  vcahnet,  vkvsvmkvt  ce  feke  take  vpiken 
Hesaketvmesen  vyvliikvkes. 

17  Momen  nake  estomis,  opnnvkv  monkat  nakcelakv 
ofvn,  momecatskat,  omvlkvn  Pucase  Gesvs  e  hocefkv  ofvn 
momecvkes,  mv  eteropotten  Hesaketvmesen,  momet 
Erken  vkvsamet. 

18  Hoktvke  toyatskat,  ce  ’iietake  em  apohicet  omvkes, 
Pucase  ofv  raomvre  herat  vcvkvyen. 

19  Hunvntake  toyatskat,  ce  ’hiwv  taken  vnokecet,  en- 
homehcatskvs. 

20  Hopuetake,  nanvke  omvlkv  ofvn  ce’ckvlken  em 
apohicvkes,  heyvt  Pucasen  heren  afvcecicet  ok’. 

21  Erkvlke,  cen  hopuetaken  cvpvkhokihcatskvs,  enhonr- 
kvt  en  sumkvkekaren. 

22  Vtotkvlke  toyatskat,  nanvke  omvlkv  ofvn  enavpeswV 
vcvkvye  ce  pucasvlken  em  apohicvkes ;  renakv  vtotketv 
tokon,  este  afvcecicvlke  omekot;  momis  ce  feke  take  em 
mehenwetv  ofvn  Hesaketvmesen  em  penkalet: 

23  Moraet  nake  estomis  momecatskat,  efeke  vtet,  este 
tokon,  Piicasen  em  momece  omet  momecvkes ; 

24  Nake  epucashoyvranan  em  feketvn  Pucaset  ce’mvra- 
nvken  kerret ;  Pacase  Klist  em  vtotkatskekv. 

25  Momis  estimvt  naken  esten  em  vhopanat,  mv  vlio- 
panvte  vcvkvyen  en  heckvres ;  momen  este  etemetueckvt 
sekot  os. 

SETENTVCKE  IV. 

PucAsvLKE  toyatskat,  nake  fvccan  momet  momvre  heran 
cem  vtotkvlken  eravkes;  cemetakeu  hvlwe  ofvn  Pncasen 
ocatskat  kerret. 

2  Meknsvpkv  ofvn  vpeye  mahvkes,  momet  mata  ofvn 
vketeeet,  HesaJcetvmesen  vkvsvmvkes ; 

3  Momen  pumeu  pum  emekiisapet,  opunvyetv  vhauken 
Hesaketvraeset  pun  hvwecvren,  Klist  en  nake  ehkat,  mv 
vrahkvn  svlvf  kiiehocat  toyvyat,  kerkuecaren ; 

4  Opunvyar  tayat  vcvkvyen  kerken  hayaren. 

5  Mv  Ivpvtke  svpvklat  ohfvccvn  e  hoporrenicet  fullvkes, 
oketvn  nesaket. 

6  Heromkvt  cem  opunvkv  taken  estofis  vpvkekvs, 
okcvnwvn  es  cvmpet  omen,  estomen  este  estomis  mo¬ 
mvre  heren  em  vyoposkatske  tayan  kerratskvren. 

V  Momen  nake  vc  ohfvccv  ocakat  omvlkvn  Tekekvs, 
tecakkvte  vnokecke,  momet  vtotkv  heroine,  moraet  Pu- 
case  ofv  vtotkv  vm  etohkvlketvt  cen  kerkuecvkvres ; 

8  Mv  vrahkvn,  ce  ’stomvkat  kerrvren,  momet  ce  feke 
taken  mahlvpvtvren,  mvn  cem  vtotvkvyvnks, 

9  Momet  vpvken  Onesemvs,  cem  etohkvlketv  take  hvm- 
kat,  tecakkvte  herome  momet  vnokecken  vtotvyvnks. 

Mvt  nanvke  jvmv  momehocat  omvlkvii  ceii  kerkuecv- 
kvres. 

10  Elestakvs  vc  vpake  svlvfkat  ece  ’sekakes,  moniet 
Makvs,  Panepvs  e  wynwv  e’chuswvt,  {mv  olifvccv  nanvke 
ce  kiliocvkvtet ;  cem  vlakvken  omat,  evpvyvkes ;) 

11  Hvtvm  Cesvs,  mv  Cvstvs  kihocat ;  heyvt  svkvmsis- 
kvlket  oinakes.  Heyv  tvlkiiset,  Hesaketvmese  em  ohraek- 
ketv  ohfvccv  vtotkvlke  vm  etohkvlketvt,  mv  v’mahlvpvt- 
ketvt  oraakvtet  omalces, 

12  Cem  etohkvlketv  take  hvmkat,  Klist  em  vtotkv, 
Epeflas,  estofis  ece  ’rakkv  taken  mekiisvpkv  ofvn  yekcen 
cem  vtotkvket,  Hesaketvmese  nake  komat  omvlkv  ofvn 
temvpoke  momet  heren  hahoyet  svpaklatskvren  emeku- 
sapet  ece  ’sekaket  os. 

13  Hiyomet  omekv,  a  en  kerris,  centake  cem  ocvket^ 
momet  Leotesev  vpokat,  momet  Hielapoies  vpokat  vno- 
keckv  rakken  em  ocvket  os. 

14  Luk  lieleskayv  vnokeckat,  Teravs  tepakat  ece  ’seka¬ 
ket  os. 

15  Tecakkvte  Leotesev  vpokan,  momet  Nemfan,  momet 
mekusvpkv  cuko  en  cuko  ofv  ocan  vsekvkes. 

16  Momet  heyv  cokvn  cem  etenrvwv  taken  olionaholi- 
yof,  Leotesevlke  em  mekusvpkv-cuko  ofvn  onahoyvren, 
momet  cokv  Leotesev  atan  cemeu  ohonayatskvren  vhecv- 
kvtcvs. 

17  Momet  Akepvn,  Mv  vtotketv  Pncase  ofv  cen  hec- 
kvten  vketecvs,  fvcecetskvret,  kicvkvtcvs. 

18  Pal  toyvyat  cv’nke  eteropotten  vseketv^’^.  Vn  svlvf- 
ketvn  vkerricvkes.  Heromkvt  ece  ’pakvkekvs.  Emen. 

IF  Pal  Lomen  liket  hoccihcen,  Onesemvs,  Tekekvs  tepakat  Kola- 
svlken  ’sem  vhoyvtes. 


COKV  ENHVTECESKV  VPASTEL  PAL 


RESVLONIKVLKE  OHTOTVTE. 


SETENTVCKE  I. 

Pal,  Selfenvs,  Temorevs  esyomeyat  Eesvlonikvlke  em 
mekusvpkv-cuko,  rav  Erke  Hesaketvmese  momet  Pucase 
Cesvs  Klist  ofv  ocan  ohtoteyet  os ;  Heromkv  momet 
herkv  Hesaketvmese  Pu’rke  momet  Pucase  Cesvs  Klist 
aenkvpvket  ece  ’pakvkekvs. 

2  Pum  mekusvpkv  ofvn  ce  hocefhuecet,  omvlkatskat 
ece  Valikv  taken  estofis  Hesaketvmesen  vkvsameyet  os ; 

3  Momet  feklionnekot  cem  vkvsvmkv  em  vtotketvn, 
momet  senaorickv  vnokeckvt  omecicen,  momet  pu  Pu¬ 
case  Cesvs  Klist  ofv  enhonrkv  em  momis-kometvn,  Hesa¬ 
ketvmese  momet  Pu’rke  ehomv  ocatskan  vkerricet : 

4  Momet.,  tecakkvte  vnokeckatskat,  Hesaketvmeset  ce’n- 
hopoyvkvten  kerret. 

5  Pum  opunvkv-hervt,  opunvkv  ofv  tvlkekon,  momis 
yekcetv  ofvu,  momet  Puyvfekcv  Vcakat  ofvn  momen 
enhonrkv  esfvckat  ofvn  cem  vlakvkvtet  ok’,  pumet  ece 
’rahkv  taken  hunvntake  estomvket  ece  ’pakvket  omeyvten 
kerratskekv. 

6  Momen  centaket,  estemerkv  rakke,  momet  Puyvfekcv 
Vcakat  era  afvcketv  ofvn  opunvkvn  eset,  epu ’cvkfullvlke, 
momet  Pucase  vcvkfullvlke  hakatskvtes  : 

7  Momat  Masetonev  Ekiv  tepakat  ofv  vpoke  vkvsamvlke 
oravlkvn  em  evhopakvt  omatskvtes. 

8  Hiyomet  omekv^  centake  avtet  Piicase  em  opunvkvt 
Masetone?  Ekiv  tepakat  ofv  tvlken  pohkekates;  momis 
estvrav  estomis  vkvs¥mkv  Hesaketvmese  oMvccv  ocatskat 
hvmecicvtet  os  ;  momat  nakeii  makekis  tayes* 

9  Hiyomet  omokv^  ep  oMvccv  ye’s  cen  ceyetv  take 
estomen  oeeyvten,  moiiiet  estomen  nak  vhakakat  enk¥» 
paliketj ,  Hesaketvmesen  a  ok  fulotecetj  Ilesaketvmese 
wenake  momet  mehenwat  em  vtotketvn  komet, 

10  Momet  E^puce  kvlwe  vten^  mv  pvsatkvte  aenkvpF- 
ken  kvwapvte,  mvt  Cesvt  omm^  mv  cvpvkketv  vlvkvranat 
enkvpvken  pu  hesakuecYteii  mekaketvn  komatsken  erne 
raakusat  ep  ok  kerkuecaket  os. 

SETENTVCKE  IL 

Tecakkvte  toyatskat,  ye’s  cen  ceyeyvkeyvte  ekvperkvt 
omekaten  ceme  makusat  kerratskekv. 

2  Momis  kerratskesj  mv  ’renkomvn  Felepi  tvlofvn  pu 
’stemerrikocet,  vlesket^  vpvken  pu  celakoyvte  koyanof, 
Hesaketvmese  em  opunvkv-kervnj  etenrvpkv  suiken  es 
ce  tempunayvkeyvret,  pun  Hesaketvmese  ofvn  pu  fek- 
kvmke  tates. 

3  Vcakneyvtet  mvkerretv  ofv,  monkat  kVsvtketv  tokat 
ofv,  monkat  ekosiekv  ofv  tokatet  okk 

4  Momis,  Opunvkv-kervn  em  wikokvre  keretv  oricakesj 
Hesaketvmeset  pu  komvte  vcvkvyen  opunakoyeyet  os; 
esten  afvckvkueceyat  omekon,  momis  Hesaketvmese,  pu 
feke  take  eskerran  afvcecicet, 

5  Hiyomet  omekv,  cemet  kerratskes,  ece  ’kvsamet 
mvkerret  cem  punayvkeyvte  sekos,  momet  vleskvpkv 
seokepkvn  kayet  omekates;  Hesaketvmeset  akerrvt  omes. 

6  Momet'  Klist  em  vpastelviket  omet,  este  en  konnicv- 
keyvre  piim  etektvnkvtet  o  estomis,  estet,  centake,  mon¬ 
kat  este  vpvlwvt  vkvsvmkvn  pu’mvkvren  kopoyekates, 

^  Momis  hopuetakuce  vhecicv  en  hopuetake  vhecice 
etvpomen  cem  etenrvwv  taken  yymaskuseyvtes. 

8  Monkv  ece  ’nokecet  ce  yacekv,  Hesaketvmese  em 
opunvkv-herv  tvlket  omekon,  momis  pum  puyvfekcv 
mahusat  tis  cc’metv  pu  metetakvket  omvtes,  pum  vno- 
keckat  omatskekv. 

9  Tecakkvte  toyatskat,  pum  vtotketv  kotoskv  tepakan 
vkerricatskekv ;  nettv  neren  vtotket,  hvmkusatskis  cen 
honnicvkekaret,  Hesaketvmese  em  opuiivkv-hervn  cem 
erkenakvkeyvtet  ok’. 

10  Vkvsamatskat  cem  etenrvwv  taken  estomen  hvsvtken, 
momet  fvccen,  momet  pum  mvttekot  fulleyvte  okfvccvn 
centake  akerrvlket  omatskes,  momen  Hesaketvmesew. 

11  Momen  estomen  Hesaketvmese  mv  em  okmekketv 
momet  Iivyay  vke  okfvccvn  ce’nkuekkvkvte  ekomvn  keren 
fullatskvren, 

12  Erket  en  kopuetake  momecat  omen  omvlkatskan  cem 
Tcaknet  ce  maklvpatet,  akerreyvten  kerratsket  os. 

13  Momen  keyv  vrakkvn  fekkonnekot  Hesaketvmesen 
vkvsamvyet  os,  Hesaketvmese  em  opunvkvn  cen  kerkue- 
cvkeyvten  eenakuecatskof,  este  em  opiinvkv  omekon, 
momis  mekenwusen  Hesaketvmese  em  opnnvkvt  omen, 
mv  yekcen  ec  ofv  taken  vtotkat  omen  eenakuecatskvtet 
ok. 

14  Hiyomet  omekv,  tecakkvte  toyatskat,  mekusvpkv- 
cuko  Cesvs  Klist  ofv  Cutev  ocakan  vcvkfullvlke  kakats- 
kvtes ;  mv  meJcusvpkv-cuko  Cusvlket  estemerrvkuecvte 
omen  cem  etvlofvlket  nake  matvpomakan  es  ce  ’steraer- 
rvkuecakvtet  ok. 

15  Mv  Cusvlket  Pucase  Cesvn,  momet  erne  makiisat 
em  owalvlken  pvsvtaket,  epu’ssecakvtes ;  momet  Hesa¬ 
ketvmesen  afvcecicekot,  este  omvlkvn  vnrvpaket  os. 

16  Centilvlke,  kesakokvren,  em  punayeyvren  pum  vse- 

haket  os^  mo  mat  estofis  en  .  holwvyeckvn  fvcecvkvres ; 
cvpvkketv  esfvckiiset  oh  vlvkaket  omekv. 

17  Momis  piime^  tecakkvte  toyatskat,  efeke  ofv  tokon, 
ena  tvlkuse  ofvn  oketv  kocuknusen  ce’nk?pvken  epii 
^kuehoyvte  tis,  ce  turofv  taken  hecetvn  pii  yace  heret, 
yekcen  vcevlleyvtes, 

18  Monkv  vhvmkvn  momet  vhokkolvn  cem  vlvketvn 
komeyvtes^  vne,  Pal  olds ;  momis  Setvnet  pu  mvnvtte- 
cvtes. 

19  Hiyomet  omekv^  pmn  enhonrkY^  monkat  afycketVj 
monkat  afvcket^  en  kvpotokv  vcakat  naket  mv  te  ?  Pn 
Pucase  Cesvs  Klist  ebomv  svpaJclat,  em  vlvketv  omof, 
ceiitake  mv  toyatskeko  haks  ? 

20  Centake  pum  vrakketv  momet  afvcketv  toyatskekv. 

SETENTVCKE  III* 

Monkv  ohvtvlaken  kvwapeko  tayof,  Pf/ntylkusen  Arens 
tvlofvn  pu  wihokan  heres^  komeyvtes ; 

2  Momet  Temorevs  tecakkeyvte,  llesaketvmese  em 
erkenvkvj  momet  pum  etohkvlketv  Klist  em  opiinvkv- 
herv  ,ofv'  vtotkvn  vtoteyvtes,  ce  yekcvkuecet^  cem  vkv- 
svmkv  take  ohfvccvn  ce  maliivpvtvkvren : 

3  Heyv  estemerkvt  estimvn  nekeyicykekaren^  heyv 
nanvken  pum  wihokvtet  omen  ceme  mahiisat  kerrats- 
kekv. 

4  Melienwusen^  ece  ^pvkakeyof^  Pii  ’stemerrihocvres^ 
homvn  ce  kicvkeyvtet  ok;  momvte  mahusan^  momen 
mvn  kerratskes. 

5  Heyvt  omecicenj  ohvtvlaken  kvwvpvko  tayofj  cem 
vkvsvrakv  taken  kerretvn  komit  vtotvy  vtes^  Estome  witat, 
vnrapvt  es  ce  keriyvken,  pum  vtotketvt  ehvperke  wites, 
komit, 

6  Momis  hiyomat  Temorevs  vpokatskan  vtet  pum  via- 

ket,  cem  vkvsvmkv  vnokeckv  tepakat  ohfvccvn,  momet 
estofis  heren  epii  ’kerricet,  ce  hecetv  take  pu  yace  lierat 
etvpomen  pu  hecetvu  komatskat,  heyv  opunvkv  heran  es 
pum  vJakof; 

7  Mv  vrahkvn,  tecakkvte  toyatskat,  cem  vkvsvmkv 
taket  omecicen,  pum  estemerkv  enkusvpketv  tepakat 
omvlkv  ofvn  ec  ohfvccv  taken  pu  raalilvpvtkvtes : 

8  Hiyomet  omekv,  Pucase  ofvn  yekcen  svpaklatsken 
omat,  liiyomat  hesahokeyet  os. 

9  Hiyomet  omekv,  afveketv  pun  Hesaketvmese  ehomvn 
ece  ’rahkv  taken  es  epu  ’fackat  vrahkvn  vkvsvmkv  esto- 
men  Hesaketvmesen  livtvm  emeye  taye  haks  ? 

10  Momet  ce  turofv  taken  liecet,  cem  vkvsvmkv  take 
orice  mahekan  esfvceceyvren  nereii  nettvn  tayen  cem 
emekusapeyet  os. 

11  Tokvs,  Hesaketvmese  mahusat,  momet  Purke, 
momet  pu  Pucase  Cesvs  Klist  pum  vyetv  ec  orvken 
mellekvs. 

12  Momen  Pucaset  vnokeckv  ete’m  ocet^  momet  este  eti 
em  ocatskat  ohvtvlaket  mvn  es  fvcfvket  omatskvren  ce 
hayvkekvs,  pumet  ec  ohfvccv  take  omeyat  etvpomen: 

13  Momat,  pu  Pucase  Cesvs  Klist,  em  mekusapvlke 
omvlkvt  vpvkaken,  em  vlvketv  omof,  Hesaketvmese 
Pu’rke  tat  ehomvn  ce  feke  taken  hvsvtketv  ofvn  em 
mvttvkekon  yekcvkuecvres. 

SETENTVCKE  IV. 

Monkv  ohvtvlakat,  tecakkvte  toyatskat,  estomen  fullet, 
Hesaketvmesen  afvcecicvranatskat  cen  kerkuecvkeyvte 
etvpomen  ohvtvlaket  vpeyatskvren  cem  ’pohepet,  Pucase 
Cesvs  ofvn  cem  vcahneyet  os. 

2  Mv  vhakv  Pucase  Cesvs  eteropotten  ce’mvkeyvten 
kerratskekv. 

3  Hesaketvmese  nake  komat  heyvt  omekv,  hvsvtketvn 
ocet,  hoktarkvn  e  enkvpvyecicatskvren  : 

4  Momet  oravlkatskat  estomen  en  nakvcvnkv  livsvtketv 
vrakketv  tepakat  ofvn  ocatske  tayat  kerratskvren, 

5  Centilvlke  Hesaketvmesen  kerrvkekat  en  nakvcvnkv 
enavpesw7  em  eyackv  ofvn  ocakat  omekot ; 

6  Estimvt  estemvkerret,  nake  estomis  ohfvccvn  etecak- 
kvten  fvccekoii  nakeii  vkonahekaren ;  mv  omakat  oinvlkv 
Pucase  em  pvlecvt  omekv,  komvii  cem  onayet,  cen 
kerkiiecvkeyvte  etvpomen. 

7  Hesaketvmeset  livsvtketv  tokan  pu’nhuehkekatet  ok, 
momis  hvsvtketv  min, 

8  Monkv  estit  vliepakat,  este  tokon,  momis  Hesake¬ 
tvmese,  mv  em  Puyvfekcv  Vcakat  pu’mvten  vhepaket  os. 

9  Momis  vnokeckv  etecakkakvte  ete’m  ocvranat  ohfvccvn 
cen  hoccicvkvkis  tetayes,  centake  mahusat  ete’nokecv- 
ranatsken  Hesaketvmeset  ce  mvhayvket  omekv. 

10  Momen  mehenwvn  tecakkakvte  Masetonev  vpokat 
ohfvccvn  mvn  momecatsket  os;  momis  tecakkvte  toyats- 
kat,  ohvtvlaket  vpeyatskvren ; 

11  Momet  mahlvpvtket  fulletvn  komet,  cen  nakcelakv 
mahusan  vfastet,  momet  ce  kicvkeyvte  vcvkvyen  ce’nke 
take  mahusan  es  vtotkatskvren  ce’nkusapvkeyet  os. 

12  Momat  mv  en  Ivpvtke  sehokat  ohfvccvn  fvccvn  fullet, 
naken  cen  kusvpkvkekares. 

13  Momis,  tecakkvte  toyatskat,  mv  nocicat  ohfvccvn 
naken  kerrekot,  vpvltake  mv  enhonrkvn  ocvkekat  omen 
feknokket  omatskvren  komvkos. 

14  Hiyomet  omekv,  Cesvs  ehlet  akvwvpkvten  vkvsamen 
omat,  matvpomen  mv  Cesvs  ofvn  nocicat  Hesaketvmeset 
erne  vpvken  svlvkvres. 

15  Hiyomet  omekv,  Pucase  em  opunvkv  eteropotten 
heyvn  ce  kicvkeyet  os,  Pumet  Pucase  vlvkvranan  vteken 

hesalioket  feklionne  emunkat  mv  nocicat  ebomvn  vpeli- 
yekos. 

16  Piicase  mahiisat,  huehketvt  moraet  akencelv 

en  hake,  momet  Hesaketvmese  ern  pofketvt  haken, 
hvlwan  ahvtvpkvret  ok;  momen  Klist  ofvn  pvsatkvtet 
homvn  akvwvpkvkvres. 

17  Momof  piimet,  weiiahoket  vpokeye  emankat,  mv 
vpvken  vholoce  ofvn  a  pu  cvwhoyvres,  hotvle  ofvn 
Pucaseii  vnrapeyvren,  momet  momen  Pncasen  estofis 
vpakeyvres. 

18  Monkv  heyv  opunvkvn  ’setemahlvpvtvkes. 

SETENTVCKE  V. 

Momis,  tecakkvte  toyatskat,  oketv  momet  'pum  etektvnke 
ocakat  olifvccvii  cen  hoccicvkvkis  tetayes. 

2  Nere  horkopv  vlakat  omen  Pucase  en  nettvt  vlaket 
omat  centake  mahusat  kerratskekv. 

3  Hiyomet  oraekv,  Mahlvpvtketv  momet  herkvt  oces^ 
makakof,  hokte  estuce  heckuecvranat  on  nokket  vyvk- 
hvmkvn  em  vlakat  etvpomen  siimketvt  oh  vlvkvres, 
momen  mvnvttvkepekares. 

4  Momis,  tecakkvte  toyatskat,  centaket  yomuckofvn 
vpokatskekos,  mv  nettvt  horkopv  omet  ce  cakkvren. 

5  Omvlkatskat  hvyayvke  en  hopuetake,  momet  nettv  en 
hopuetake  toyatskes :  pumet  nere,  monkat  yomucke 
enake  toyekos. 

6  Monkv  eti  nocicakat  omekot,  vketecet,  pu  mahlvpat- 
kiiset  omekvs. 

7  Mv  nocicakat  neren  nocicaken,  mv  hacakat  neren 
hacaket  oraekv. 

8  Momis  purnet,  nettv  enake  toyeyat,  pu  raahlvpatkuset, 
vkvsvmkv  vnokeckv  tepakat  sevrvnakvn,  momet  sekvpv- 

n  vhesaketv  enhoiirkvii  accet  omvkeres. 

9  Hesaketvmeset  cvpvkketv  tokon,  pii  Pucase  Cesvs 
Klist  eteropotten  vhesaketvn  lieckuecey  vren  pum  mellvtet 
ok’. 

10  Mvt  epu  ’ralikvn  elvtes,  vhonecet  monkat  nocicet  o 
estomis,  wenahoket  tohkvlket  vpakeyvren. 

11  Monkv  etemalilvpatet,  teyekcvkuecvkes,  mv  mo- 
matskat  etvporaen. 

12  Moraen,  tecakkvte  toyatskat,  rav  ece  ’pvkaket  vtotket, 
Pucase  ofvn  ec  olifvnket  cem  vcahnakan  kerret, 

13  Em  vtotketv  vrahkvn  vnokeckv  ofvn  heren  vrak- 
kuecatskvren  ce’nkusapvkeyet  os.  Momen  tenherket 
vpokvkes. 

14  Momen,  tecakkvte  toyatskat,  ekvyekcakaii  em  vsehet, 
vkerrickv  ofv  yekcvkekan  malilvpatet,  yekcvkekan  yekcen 
svpaklecet,  este  omvlkv  ohfvccvn  hofunen  momis  ko- 
mvkes. 

15  Estimvt  holwakan  liolwakat  vyoposken  este  em 
pvlecekaren  vketecvkes,  momet  ceme  mahusat  cem 
etenrvwv  taken  este  omvlkv  esyomat  ohfvccvn  nake 
heran  estofis  vcvkvpeyvkvtcvs. 

16  Estofis  afvckvkvtcvs. 

17  Fekhonnekot  emekiisapvkvtcvs. 

18  Nake  omvlkv  ofvn  HesaJcetvrnesen  vkvsvmvkes,  Klist 
Cesvs  ofvn  Hesaketvmeset  nake  ec  ohfvccv  take  komat 
heyvt  omekv. 

19  Puyvfekcv  Heran  vslehcatskvs. 

20  Nahe  owalvkhoyvten  ehvperkuehcatskvs. 

21  Nanvke  omvlkvn  eskerret,  nake  heran  yekcen 
hvlvtvkes. 

22  Nak  holwvke  en  heckv  omvlkvn  e  em  vsehvkes. 

23  Momen  herkv  en  Hesaketvmese  mahusat  esfvcken  ce 
hvsvthicvkekvs ;  momen  pu  Pucase  Cesvs  Klist  em 
vlvketv  vteken,  cem  puyvfekcv  omvlkv,  cem  vkerrickv 

take,  moraet  ce’na  emmvttvkekon  vcvyekocate !  Tcomit^ 
HesaJcetvmesen  emeJcusapis, 

24  Mv  ce’nliuehkvkat  heromet  os,  mv  momecvrane 
tvlket  omat. 

25  Tecakkvte  toyatskat,  pum  emekusvpvkes. 

26  Tecakkvte  omvlkvn  vfvnketv  vcakan  es  vsekvkes. 

27  Heyv  cokvn  tecakkvte  vcacakat  omvlkv  em  oho- 
nayvkhoyvren,  Pncase  ofvn  yekcen  ce  kicvkis. 

28  Pucase  Cesvs  Klist  en  heromkvt  ece  ’pakvkekvs. 
Emen. 

If  Cokv  Resvlonikvlke  enhvteceskvn  em  vtotet  Arens  tvlofvn 
hoccihocvtet  omes. 


COKV  PAL 


RESVLONIKVLKE  OHTOTVTE 
SVHOKKOLAT. 


SETENTVCKE  I. 

.  Pal,  Selfenvs,  Temorevs  esyomat  Resvlonikvlke  em 
mekusvpkv-cuko  Hesaketvmese  Pu’rke  momet  Pucase 
Cesvs  Klist  ofv  ocan  ohioteyat : 

2  Heromk\^  raomet  herkv  Hesaketvmese  Pu’rke  momet 
Pucase  Cesvs  Klist  aenkvpvket  ece  ’pakvkekvs. 

3  Tecakkvte  toyatskat,  momvre  heret  omen,  ece  ’rakkv 
taken  estofis  Hesaketvmesen  vkvsvmvraneyat  tvlkuses, 
cem  vkvsvmkv  taket  tayen  ohvtvlaket  omen,  omvlkatskat 
vnokeckv  esfvcken  ete’m  ocatsket  omekv : 

4  Momet  on,  pume  mahusat,  ece’ssehocan  momet  este- 
merketv  kvwapatskat  omvlkv  ofvn  cem  momis  kometv 
vkvsvmkv  tepakat  vrahkvn  Hesaketvmese  em  mekusvpkv- 
cuko  ocakat  ofvn  ec  ohfvccv  taken  ’sekvsameyet  os : 

5  Mvt  Hesaketvmese  em  ohfvcceckv  fvccat  eskerkv 
heckuset  os,  momat  Hesaketvmese  em  olimekketv,  mv 
vrahkv  ce’stemerkakat  en  heckvkvre  heretv  orices,  ce 
komhoyvkvres : 

6  Hiyomet  omekv,  Hesaketvmese  mv  ece’ssecakan  este- 
merkvn  ’sem  pvlecvkepvret  fvccvt  omes : 

7  Momet,  Pucase  Cesvs,  sutvn  ahvtapket,  em  encelvlke 
yekcakat  vpvkaken, 

8  Mv  Hesaketvmesen  kerrvkekot,  pu  Pucase  Cesvs  Klist 

em  opunvkv-lierv'  vpohicvkekat  totkv  fenke  ofvn  em 
pvlecvkepof,  ceme  ce  naorihocan  vyoposken  fekvpkvn  epu 
’pvkaken  ce^mvkat  fvccvt  os. 

9  Mv  nettv  Piicaset  vlakof,  em  mekusapylke  ofvn  vrak- 
kuehocvren,  momen  vkvsvmakat  omvlkvt,  estomahes, 
komvkvren,  (pun  kerkueckv  cem  etenrvwv  taken  vkvsvm- 
hoyvtet  ok’,) 

10  Mv  apohicvJcekaien  erne  likan  enkvpvken,  momet  en 
yekce  en  hvyayvke  enkvpvken  estemerkv  meyuksv-sekon 
es  estemerrvkuehocvres. 

11  Monkv  estofis  cem  emekusapvket  pun  Hesaketvmeset, 
lieyv  enhuekhokan  heretv  orices  ce  komet,  en  heretv  en 
kometv  herat  omvlkvn,  momet  vkvsvmkv  em  vtotketvn 
yekcetvn  esfvcecvren  emekusapeyet  os. 

12  Momat  pun  Hesaketvmese  momet  Pucase  Cesvs 
Klist  en  heromkv  vcvkvyen  ec  ofv  taken  pu  Pucase  Cesvs 
Klist  e  liocefkvn  vrakkuehocen,  erne  ofvn  centakeu  ece 
\akkuehocvkvren. 

SETENTVCKE  II. 

Momen,  tecakkvte  toyatskat,  pu  Pucase  Cesvs  em  vlv- 
ketv  omecicen,  momet  mvn  em  vtelokeyat  omecicen^ 

2  Puyvfekcv  eteropotten,  monkat  vm  opunvkv  etero- 
potten,  monkat  cokv  vtoteyvte  oman  eteropotten,  Klist 
en  nettvt  vwoluses,  komet,  cem  vkerrickv  ofvn  ce  naori- 
liocen,  ce  feknokhokekaren  ce’nkusapvkeyet  os. 

3  Estome  estomis  estimvt  ce  mvkeriy  vkats ;  ehomvn 
yupvklvtketv  ocen,  rav  naorketv  hunvnwv,  estemerketv 
e’ppucet  heckeko  vtekat,  mv  nettvt  vlvkekaret  ok’. 

4  Mvt  nake  omvlkv  Hesaketvmese  kihocan,  monkat 
vrakkueliocan  vnrapet,  senhvlwcn  e  hvlwecet  os ;  momat 
Hesaketvmese  omet,  Hesaketvmese  en  cuko-vcakat  ofvn 
liket,  Hesaketvmese  toyis,  make  omet  e  heckuecet  os. 

5  Ece  ’pakvkvye  emimkof  keyv  nanvken  cem  onvyv- 
kvyvte  vkerricatskeko  haks? 

6  Moraen,  em  oketv  omof  keckvren,  naket  mvnvttecet 
omat  hiyomat  kerratskes. 

7  Holwvyeckv  enake  elikat  entis  vtotkekv;  momis 
liiyome  viivttecat  vnvttece  emunken  vkueke  tvlkvres. 

8  Momen  momof  mv  Holwvyecat  heckvres,  mv  Pii- 
caset  e  cukwv  en  hesaketv  eteropotten  elecet,  eni 
vlvketv  en  kvyayvke  eteropotten  sumecicvranat : 

9  Mv  Holwvyecat  em  vlvketv,  Setvne  em  vtotketv 
vcvkvyet  omet,  yekcetv  omvlkv  momet  eskerkv  omvlJcv^ 
momet  nake  estomalie  laksakat  omvlJcv, 

10  Mv  estemerkvkvranat  ofv  fvccetv  tokat  ekoskv 
omvlkvn  vpvket  os ;  hesakokvren,  mehenwetv  vnokeckvii 
eenakuecvkekatet  ok. 

1 1  Momen  heyvt  omecicen,  Ivksetvn  vkvsvmvkvren, 
Hesaketvmeset  ehoskv  rakken  oktotvkvres : 

12  Momat  mv  mehenwetvn  vkvsvmekot,  momis  fvccetv 
tokan  es  afvckakat  omvlkvn  ohfvccehocvren. 

13  Momis  tecakkvte,  Pucase  em  vnokeckvlke  toyatskat, 
Hesaketvmeset,  enkvteceskv  vtekeii  Puyvfekcv  ce  hvsvt- 
liicat,  momet  mehenwetvn  vkvsamatskat  eteropotten 
vhesaketvn  cen  heckvren  ce’nsathoyvtet  omecicen,  ece 
’rahkv  taken  Hesaketvmesen  estofis  vkvsvmvraneyat 
tvlkuses : 

14  Pum  opunvkv-lierv  eteropotten,  pu  Pucase  Cesvs 
Klist  em  vrakketvn  eenakuecatskvren,  ravn  ce’nhuehkv- 
kvtet  os. 

15  Monkv,  tecakkvte  toyatskat,  mv  vculvke  em  punvkv 
cokv  hocciceyvte,  monkat  opunvkv  eteropotte  ce  mvha- 
hoyvten  hvlatet,  yekcen  svpvklvkes. 

16  Momen  pu  Pucase  Cesvs  Klist  mahusat,  momet 
Hesaketvmese,  mv  Pu’rket  omat,  mv  epu  ’nokecet, 

lieromkv  enhonrkv  here  tepakat  eteropotten  mahlvpvtketv 
meyuksv  sekon  pi^’mvtet, 

17  Ce  feketaken  mahlvpatet,  opunvkv  raomet  vtotketv 
herakat  vtekat  ofvn  ce  yekcvkueeekvs. 

SETENTVCKE  III. 

Espokat,  tecakkvte  toyatskat,  purn  emekiisvpvkes, 
Hesaketvmese  em  opunvkvt,  pvfnet  ayen,  yrakkiiehocvren, 
cera  etenrvwv  take  vrakkuehocat  etvpomen : 

2  Momet  este  ekv-yekcakat,  momet  holwvyecvlke  enkv- 
pvken  epu  ’cayehocvren ;  omvlkvt  vkvsvmkvn  ocvkekokv. 

3  Momis  Pucaset  heroraet  os ;  mv  ce  yekcvkuehcet, 
nak  holwakat  enkvpvken  ece  ’cayecvkvres. 

4  Momen  nanvke  ce  kicvkeyan  momecaket  omet, 
momet,  momecvkvres,  ce  komet^  ec  ohfvccv  taken  Pacase 
ofvn  enhonrkvn  oceyet  os. 

5  Momen  Pucaset,  Hesaketvmese  em  vnokeckv  oren, 
momet  momis  komet  Klist  emieneheckvn  ce  ’feke  taken 
mv  mellekvs. 

6  Momen,  tecakkvte  toyatskat,  tecakkvte  opunvkv 
emeyvte  vcvkvye  tokon,  fvcceko  arat  vtekan  e  enkvpv- 
yecicatskvren,  pii  Pucase  Cesvs  Klist  e  hocefkv  ofvn  ce 
kicvkeyet  os. 

7  Hiyomet  omekv,  cemetake  mahusat,  estomen  epu 
’cvkvpeyvranatskat  kerratsket  os,  pumet  cem  etenrvwv 
taken  fvccekon  fullekatet  ok; 

8  Momet  estit  o  estomis  ehvperkvn  tvkliken  en  liompe- 
kates ;  momis  nettvn  momet  neren  vtotketv  hotoskv 
tepakat  ofvn  vtotkeyvtes,  estimv  toyatske  estomis,  cen 
honnicvkekaren. 

9  Yekcetvn  oceko  omecicat  tokon,  momis  epu  ’cvkful- 
latskvre  vrahkvn  svhopakvn  e  hayetvn  komeyat  omecicet 
os. 


RESVLONIKVLKE  II,  3. 


35 


10  Hiyomet  omekv,  ece  ’pakvkeye  emunkof,  heyvn  ce 
kicvkeyvtes,  Estit  vtotketvn  komekon  omat,  liomipats. 

11  Ece  ’pakvkat,  fvccekon  fallet,  naken  vtotkvkekot, 
momis  nanvkokvlke  sasvcuken  pohekv. 

12  Momen  mv  omakan,  mahlvpvtket  vtotket,  tvldike 
enake  mahusan  kompvkvren,  pu  Pucase  Gesvs  Klist  ofvii 
kicet,  em  vcakneyet  os. 

13  Momis  centake,  tecakkvte  toyatskat,  here  momeckv 
ofvn  ce  hotohsvkats. 

14  Mo  met,  estimvt  o  estomet  pum  opunvkv  heyv  cokv 
ofv  ocan  apohicekon  omat,  mvii  vketecet,  vpahkatskvs, 
vlsvreii. 

15  Mome  estomis,  vnrapv  omecekot,  tecakkvte  omen 
em  vcahnvkes. 

16  Momen  herkv  e  Pucase  mahusat  estofis,  momet 
estomet  o  estomis  herkvn  ce’mvkekvs.  Omvlkatskaii 
Pucaset  ece  ’pakvkekvs. 

17  Vne  Pal  vseketv  cv’uke  raahusan  es  hayvyat;  mvt 
cokv  omvlkv  ofv  eskerkvt  omes ;  momen  hoccicis. 

18  Pu  Pucase  Gesvs  Klist  en  heromkvt  oravlkatskan 
ece  ’pakvkekvs.  Emen, 

T  Cokv  Pal  Resvlonikvlke  obtotvte  svhokkolan  Arens  tvlofvn 
hoccicvtet  os. 


COKV  ENHVTECESKV  VPASTEL  PAL 


TEMORE  OHTOTVTE. 


SETENTVCKE  L 

Pal,  Hesaketvmese  pu  Hesayecv,  momet  Pucase  Cesvs 
Klist  puni  enhonrkv  makvte  etekoyvnen  Cesvs  Klist  em 
vpastel  toyvyat ; 

2  Temore,  vkvsvmkv  ofv  cz;’ppuce  mahiisan  ; 

Herorakv,  raerkv  herkv  esyoman  Hesaketvmese  Pu’rke, 
momet  Cesvs  Klist  pu  Pucase  avtet  cem  oceJcvs, 

3  Masetonevn  eceyvyof,  Efesvn  fekhonnvtcvs,  momet 
mvhakv  etvn  mvhayvkekaren, 

4  Momet  nakonvkucen,  monkat  este  erkonvpse  opu- 
nvyeckv  meyuksv-sekan,  Hesaketvmese  ofv  yekcvkueckv 
vkvsvmkv  ofv  ocan  hayekot,  nakvpohetv  min  haliicakan 
vketecvkekaren  vpvlwvn  emvcahnvkvtcvs,  ce  kicvyvte 
A^cvkvyen  momecvs. 

5  Momen'i^y^;  vhakv  em  vheckv  vnokeckv  tes,  efeke 
livsvtke,  eohvkerrickv  here,  vkvsvmkv  mehenwe  esyoman 
aossat ; 

6  Mvn  em  fiyecet,  opunvkv  ehvperkakan  ohfulecakat 
sases. 

7  Mvt  vhakv  mvhayvlke  haketvn  komakis,  nanvke 
makakan,  monkat  nanvke  opunvyecakan  kerrvkekot  os, 

8  Mo  mis  estet  vhakv  vcvkvyen  ’se  vfasten  omat,  vhakv 
heret  omat  kerreyet  os. 

9  Heyvn  kerret,  vhakvt,  este  faccv  token,  momis  vhakv 

vovkvyen  fullekat,  mvn  apoliicvkekat,  Hesaketvmese 
vmoskomvkekat,  holwvyecvlke,  este  hvsvthvkekat,  nak- 
hayvkekvlke,  erke-pvsatvlke,  ecke-pvsatvlke,  este-pvsa- 
tvike, 

10  Hoktarvlke,  hunvntake  hunvntakeii  etokkvlket  nake 
holwvke  vtotkvlke,  estenhorkopvlke,  laksvlke,  fvcceko 
enken  kvwvpakat  esyomat  vrahkvt  os,  momet  ravliakv 
fvccat  vnrvpen  nake  etvt  ocen  omat,  mv  vrahkvt  omes. 

11  Hesaketvmese  vrakkuehocat  em  opunvkv-herv  vrak- 
kal  mv  vm  wihokvte  vevkvyen. 

12  Momen  Cesvs  Klist  pii  Pucasen  vkvsamis,  mv  mecv^e 
tayen  cv  yekcicvte,  erkenvkv  em  wiketvn  cv  huericot, 
Heromet  os,  cv  komvtet  ok’ ; 

- 13  Vne  tisj  eiiliomvn  vtvklecv,  raomet  assecv  momet 
vhopanv  toyvy vtet ;  momis  merkvt  vn  lieckvtes,  kerrvkot, 
momet  vkvsvmkv  tokat  ofvn  momecvyvtet  ok’. 

14  Momen  vkvsvmkv  momet  vnokeckv  Klist  Cesvs  ofv 
ocakat  vpvkaken,  pu  Pucase  en  lieromkvt  tayet  omvtes. 

15  Heyvt  opunvkv  mehenwet  on,  omvlkvt  eenakuecakvr 
tayet  os,  Klist  Cesvs  naorkvlken  hesakaecvranet  yvmv 
ekvi^vn  vlakvtes,  vnet  mv  naorkvlke  en  liomalite  toyvyat. 

16  Mome  estomis,  keyvt  omecicen  merkvt  vn  lieckvtes, 
VC  ofv  taten  Cesvs  Klist  em  momis  kometv  hofonat  omvl- 
kvn  kerken  hayvren,  mucv  ayat  hesaketv  yuksv-sekon  en 
heckvre  tetaye  oren  eraen  oh  vkvsvmakat  svhopakv  en 
hakaren, 

17  Momen  Mekko  meyuksv-sekat,  em  elkv  sekat,  hecke- 
sekat,  mv  Hesaketvmese  hoporrene  enhvmkusat,  vrakkeiv 
vkvsvmkv  tepakat  estofis  meyuksv-sekon  em  ocekvs, 
Emen. 

18  Temore,  cv’ppiice  toyetskat,  owvletv  homvn  ec  oh 
vpeyvte  vevkvyen  heyv  vhakvn  cem  wikis,  mv  eteropotten 
tepokv  heren  etepoyetskvren ; 

19  Vk^sv^ratvii  momet  eohvkerrickv  heren  hvlatet^  riiY 
wikakvte  saset  omen,  mvt  vkvsvmky  olifvccvn  em  perro- 
cnko  fake  vkvhopvnakes. 

20  Himenevs  Vleksantv  tepakat  mvn  vp?kaket  os,  mvn 
Setvnen  em  wikvyvtes,  Hesaketvmese  vtvklecvkekaret 
keiTvkvren. 

SETENTVCKE  11. 

Monkv  nak  makvranvyat  .omvlky  eiilivteceskvn,  este 
omvlkv,  mekkvlke,  este  yekcetv  ocakat  omvikv  esyomat 
vrahkvn,  vpohetv,  mekusvpkv,  este’m  emekiisvpkv,  momet 
vkvsvmkv  emetv  lialioyvreii  vcahnis, 

*2  Hesaketvmese  ometv,  momet  fvccetv  omvlkv  ofvn 
raahlvpvtket,  momet  etenherket  fulleyvren. 

3  Heyvt  Hesaketvmese  pu  Hesayecv  ebomvn  kere  mo¬ 
met  afvcecicat  omekv; 

4  Mvt  este  omvikvt  liesakoket,  mehenwv  kerretvn  ori- 
cvkvren  komet  os. 

5  Hesaketvmese  hvmkiiset  omen,  momen  Hesaketvmese 
momet  este  etenlierkepue.cv  hvmkuset  omekv,  mvt  este- 
liiinvnwv  Klist  Cesvs  tes. 

6  Mvt  omvlkv  pvlke-es-neskvn  e  wikvtes,  okety^.  orof 
olikerkiiehocvren. 

1  Mv  ohfvccvn  opiinvkv'Sarv  momet  vpastel  em  wiketv 
v’mhoyvtes,  {Klist  ofvn  mehenwvn  opnnayit,  laksvkos,) 
vkvsvmkv  mehenwv  tepakat  Centilvlke  em  mvliayv  to- 
yd'ren, 

8  Monkv,  este-hiinvntaket,  enke  livsvtkvken  kvwvpaket, 
cvpvkketv  momet  en  kerkekat  sekon,  estvmv  estomis 
mekiisvpvkvren  komis. 

9  Matvpomen  hoktvkeu,  eyasket,  emalilvpvtket,  accvke 
scnehickv  svlieremahen  accekot,  ekvesse  liotvnkan,  mon- 
kat  cvtokunaplanen,  monkat  makelitvn,  monkat  accvke 
vcake  inahen  ^se  nehicet  omekot ; 

10  Momis,  (hoktvke,  Mekusapvlke  toyes,  malcet  e  oh- 
kerkuecakat  momvkvre  here  tctayat  vcvJcvyen^)  vtotketv 
herakan  nekicvkvren  komis, 

11  lloktet  cvyayvket,  apohice  heret,  kerrekvs. 

12  Momis  hokte  emvhayet,  monkat  este-hunvnwvn 
ohfvnkvre  em  etektvnecvkos,  momis  cvyayvket  vrvreri 
komis. 

13  Atvme  taten  hahoyen,  mohmof  Ef  hahoyvtet  omekv. 

14  Momeii  Atvme  mvkerlioyekon,  momis  hokte  mvker- 
hoyen  mv  naorketv  ofvn  erhuervtes. 

15  Momis  emahivpvtketv  vpvken,  ekvsvmkv,  momet 
vnokeckv,  momet  efeke  hvsvtketv  ofvn  emomecicaken 
omat,  estiice  heckueckv  ofvn  vcayehocvres. 

SETENTVCKE  III. 

Heyvt  raaketv  mehenwv^\9,  Estimvt  meknsvpkv'Cuko 
vhecicv  em  wiketvn  eyacat  vtotketv  heren  eyacet  os. 

2  Monkv  mekusvpkv-ciiko  vhecicvt,  nake  em  mvttekot, 
ehivsrv  hvmkusen  ocet,  vketecet,  eraahlvpvtket,  yvmaskii- 
set,  este  en  cukopericat  encaket,  mvhayetv  emvnvcket : 

3  Hacv  tokot,  tepoyv  tokot,  cvto-kunawvn  vnokecekot; 
momis  momis  komet,  tepokv  em  vlostekot,  vieskapv 
tokot 

4  En  cuko  mahusan  heren  ohfvnket,  en  hopuetake 
emahivpvtketv  oravlkv  ofvn  em  apohicakusen  ocet,  omv- 
ranet  os. 

5  {Riyomet  omekv,  estimvt  en  cnko  mahusan  heren  em 
fvyvtetvn  kerrekon  omat,  estoraen  Hesaketvmese  em 
mekusvpkv-cukon  vhecicvr  haks  ?) 

6  Mekiisapv  hvtuse  hakat  tokot,  ekvsvmkvt  hvlwecen, 
piiyvfekcv  holwakat  em  ohfvcceckv  ofvn  Ivtkekaren. 

V  Momen  ohvtvlakat  mekusvpkv  cuko  en  Ivpvtke  svpak- 
lat  este  here  omecet  opunvyecaket  omvranet  os,  vlesketv 

niomet  puyyfckcv  holwakat  ’sem  enkvnhetv  ofvn  Ivtke- 
karen. 

8  Tekvnvlke  matvpomen  mahlvpvtket,  tulaswv  liok- 
kolicekot,  pvrko-opuswvn  em  vloste  raahekot,  vlesketv 
ofv  nake  ’se  ohvtvlvyetvn  eyacekot ; 

9  Vkvsvmkv  en  nake  ekkan  eohvkerrickv  hvsvtkat  ofvn 
kvlvtaket  omvranet  os, 

10  Momen  keyvu  eskerrvkkoye  en  topvrvn  nake  em 
mvttvkekon  eshechoyen^  tekvnvlke  em  wiketvn  vfvstv- 
kekvs. 

11  Matvpomen  ehitaket  fvccet,  este  ohlaksvlke  tokot, 
mablvpvtket,  nanvke  ornvlkv  ofv  heromvket  omvranet  os, 

12  Tekvnvlket,  ehiwv  hvmkusen  ocet,  en  bopuetaken, 
momet  e  bate  take  beren  obfvnkvket  omekvs. 

13  Mv  tekvnvlke  em  wiketvn  beren  vfvstakvtet  bueretv 
beran,  momet  vkvsvmkv  Klist  Cesvs  ofv  ocat  ofvn  fek- 
bvmketv  rakken  e  en  beckuecakekv. 

14  Lvpken  cem  vlvkares,  Icomvyat  enbonrkvn  ocit,  beyv 
nanvken  cen  boccicis ; 

15  Momis,  vlvkvkon  bofunen  omat,  Hesaketvmese  en 
cuko,  mvt  Hesaketvmese  wenakat  em  mekusvpkv-cnkot, 
momet  mehenwetv  en  cukele  momet  em  wakkvt  omen, 
mv  ofv  estomen  momvre  beren  vretske  tetayat  kerrets- 
kvren. 

1 6  Momen  kerkuset  mekiisvpkv  en  nake  ebkat  rakke 
tes;  Hesaketvmeset  vpeswv  ofvn  becboyen,  Pnyvfekcvt 
fvccecen,  encelviket  hecaken,  Centilvlke  ’sem  erkenvk- 
boyen,  ekvnv  ofvn  ob  vkvsvmboyen,  bvyayvke  ofvn  a 
esboyvtes. 

SETENTVCKE  IV. 

Momen  Pnyvfekcvt  opiinvkv  kerkvken  ’sopiinayet, 
hvmmaJcet  os;  Oketv  yicvranat  ofvn  mvkerrvlke  em 

puyvfekcvlke  momet  puyvfekcv  holwvliokat  em  mvliakvn 
vpoliicaket,  vkvsvmkvii  enkvpakat  svsvranet  os : 

2  Mvkerretv  ofvn  lakset  opunayet,  em  eohvkerrickv  take 
cvto  hvyyan  es  nekriliocen  ocaket ; 

3  Etepayetvn  vsehet,  nakliompetv  mvrahrvhvn  estet  e 
em  vsehvkvren  kicaket  os ;  Hesaketvmeset,  mv  mehen- 
wetvn  kerrvke,  vkvsvmakat,  vkvsvmkv  emetv  vpvkeii 
eenakuecvkvren  kahicvtet  ont  Oman. 

4  Nake  Hesaketvmese  hayvte  vtekat  hei*et  omet, 
vhepvkhoyvre  tokot  omekv,  vkvsvmkv  emetv  vpvken 
eenakiiehocen  omat. 

5  Hesaketvmese  em  opunvkv,  momet  mekusvpkv  etero- 
potten  livsvtken  halioyet  omekv. 

6  Heyv  nanvken  tecakkakvten  vkerricvkuecetsken  omat, 
Cesvs  Klist  em  erkenvkv  here,  vkvsvmkv  mvhakv  herat 
tepakat  em  opunvkv  vcvkvyetskvte  ofvn  rakkuehocet 
ometskvres. 

7  Mo  mis  nakonvkuce  hoktvlvke  enanvke  momet  me¬ 
kusvpkv  vcvkvye  tokvkekan  vhepvkvs ;  momis  mekusvpkv 
ohfvccvn  e  nekeyicvs. 

8  Hiyomet  omekv,  ena  nekeyickv  estomusen  lopicet 
omekv :  momis  mekusvpkvt  nanvke  omvlkv  ohfvccvn 
lopicet  omes,  hiyorae  hesahokeyan,  momet  hesaketv 
vlvkvranan  temfvccetvn  ocet  omekv, 

9  Heyvt  maketv  mehenwvt’s,  momen  omvlkvt  eena- 
kuecakvr  tayet  os. 

10  Hiyomet  omekv,  heyvt  omecicen  vtotket,  vlesketvn 
kvwapeyet  os,  Hesaketvmese  wenake  likat^  mv  este 
omvlkv,  momet  vkvsvmakat  mahvkvii  Hesahuecvn  em 
ehhonrekv. 

11  Heyv  nanvken  yekcetvn  ’sopunayet,  ’sestemvhayvs. 

12  Gem  mvnettetvn  estit  enhomehcats;  momis  vkvsv- 
makan  opunvkv,  vretv,  vnokeckv,  puyvfekcv,  vkvsvm- 

kv,  efehe  hvsvtketv  esyomat  ofvn  ’sem  vliopakvt 
ometskvres. 

13  Oohv  ohonvyetv,  emvcalinetv,  emvhayetv  esyoman 
vfastetske  emunken  vivkares. 

14  Mv  ce’mhoyvte  ec  ofv  ocan,  mv  owaletv  eteropotien 
moinet  erkenvkvlke  nvkafte  e’nke  oh  wvkecakat  eteho- 
yvnen  ce’mhoyvten  vmoskomekot  huyiretskvs. 

15  Heyv  nanvkeii  oh  vkerricvs;  mv  ofv  mvketeken 
haervs ;  cen  lopicaii  ornvlkvt  hecvkvren. 

16  E  vketecet^  mvhakvn  vketecvs ;  heyv  nanvke  ofvn 
emomecicvs ;  hey vn  momecetskat  e  hesayecet^  cem  apohi- 
cvlkeu  hesahuecetskvres. 

SETENTVCKE  V. 

Este  vculican  ehvnekot,  ce’rke  omen  emvcahnet ;  este 
mvnettakan  tecakkakvte  omen ; 

2  Hoktvlakan  ce’ckvlke  omen ;  hoktvke  mvnettakan  ce 
’wvntake  omen  efeke  hvsvtketv  omvlkv  ofvn  emvcalmvkvs. 

3  Oyevlken  vrakkuecvkvs,  mehenwvn  oyevlket  on  omat. 

4  Momis  oye  estomet  hopuetaken,  monkat  em  osustaken, 
echussucvlke  tis  ocen  omat,  mvt  e  Imte  take  ofvn 
heromkvn  heckuecet,  e’ckvlke  take  vfvstakvte  vrahkvn 
vyoposketvn  kerrvkekvs,  heyvt  Hesaketvmese  ehomvn 
here  momet  afvcecicat  omekv. 

5  Momen  hokte  oye  mehenwe,  entvlkuse  vhoskat 
Ilesaketvmesen  em  enhonret,  meknsvpkv  momet  Hesake- 
tvmese  em’pohetv  ofvn  nettvn  momet  neren  emomecicet  os. 

6  Momis  mv  afvcketv  ofv  likat,  hesaket  omis,  elet  os. 

7  Momen  heyv  nanvken  es  emvcahnvkvs,  em  ravttvkekot 
svpaklvren. 

8  Momis  estiravt  en  nakvlke  mahusan,  en  ciiko-vtehkvlke 
mahvkvu,  en  hopoyekon  omat,  vkvsvmkvn  helaksehcet, 
este  vkvsvmekat  ’sen  holwvket  os. 


TEMORE  I,  5.  43 

9  Oyet  ohrolope  pale  epakan  oricekat  solivhonkvthoh- 
yats  : 

10  Este-hunvnvvv  livmkuse  e  ’hiwvt  omvtet,  em  vtotketv 
herakat  vrahkvn  heren  opunvyehocen,  hopuetaken 
mahmicvtet  on  omat,  este  kerrvkekan  evpvyvten  oraat, 
mekusapvlke  e’ien  em  okkosvten  oraat,  este  efeknokliokan 
emahlvpatvten  omat,  vtotketv  herakat  vtekan  heren 
vcvkayvten  omat  ivwwvn  sohvhonlcvthoyvres. 

11  Momis^  oyevlke  esravnettakan  vhepvkvkvs,  Klist 
vnrvpen  afvcketv  hopoyvlke  hakof,  ehesetvn  eyacvket 
omekv. 

12  Mvt  ohfvcceckvt  en  heckaket  os,  em  vkvsvmkv 
enhvteceskvn  vwikakekv. 

13  Momen  sohvpakat,  cukon  etohtvlecet,  enhorkvn 
herret^  momet  enhorkv  tvlkekon,  este  opunvyecvlke, 
nanvkokvlke,  momet  nanvke  makesko  tayat  opunvyakat 
hal€etvn  \.QYm\.Qi  os. 

14  Monkv  hoMvJce  esmvnettakat  eliesaket,  hopuetaken 
heckuecet,  cukon  vfastet,  mv  vnrapvt  holwvken  opu- 
nvyecvre  em  etektvnecvkekaren  komis. 

15  Entis  Setvnen  vcvkvpeyetvn  fiyecakat  sasekv. 

16  Este-hnnvnwv,  raonkat  hokte  vkvsamat  oye  hoktvken 
ocen  omat,  ent  emvnicvkekvs,  mekusvpkv-cukot  sen 
honnekaren,  momat  mehenwv  oyevlken  emvnicvke  ta¬ 
yat. 

17  Mekusvpkv-cuko  em  fvyatvlke  heren  fvyvtakat, 
vrakkiieckv  tepvkocket  en  heckvre  heretv  orices,  kom- 
hoyvkekvs,  mv  opunvkv  mvhakv  tepakat  ofvn  vtotkakat 
mahvkvu. 

18  Wakv-vtotkv  tclekon  cesapan  yupopihcetskvs,  mo¬ 
met,  Vtotkvt  em  feketv  en  heckvre  heretv  oret  06*, 
Ookat  maket  omekv. 

19  Akerrvlke  hokkole  monkat  tutcene  ehomv  take  tokon 

oniat,  mekusvpkv“Cuko  em  fvyatv  vnrvpen  akerkueckvn 
em  apohihcetskvs. 

20  ‘Mv  naorkakan  omvlkv  ehomvn  em  vsehvkvs,  vpvl- 
takeii  penkvlvkvreri. 

21  Etemetueckv  sekon,  temvraliken  est’  okvkerricekot 
lieyv  nanvken  vfvstvs,  makit,  Hesaketvmese,  momet 
Pacase  Cesvs  Klist,  momet  encelvlke  enhopoyvkvte 
eliomvn  yekcen  ce’mvcaknis. 

22  Estimvn  vyvkhvmkusen  ce’nken  oh  wvkehcetskvs, 
momet  este  etv  en  naorketv  take  vpvken  naken  ohcetskvs  : 
ce  hvsvtke  emunJcv  taren  e  vcayecvs. 

23  Miicv  ay  at  uewv  tvlhusen  esiketsks^s,  momis  ce 
’nvcofv  vrahkvn,  momet  enokketv  cem  etewolicat  ome- 
cicen  pvrko-opuswv  estomusen  eskvtcvs. 

24  Este-hunvntake  en  naorketv  homvn  heckvket,  homvn 
obfvcceckvn  oh  vpeyat  svset  os,  momis  vpvlwv  en  naor- 
ketvt  yupvn  vpeyet  os. 

25  Momen  matvpomen  vtotketv  herakat  heckaket  os, 
momcn  mvrahkvt  o  estomis  ehkvkeko  tayes. 

SETENTVCKE  VI. 

Vtotkvlke  estomomuse  nokwv-oh-wakkv  elecvn  svpaklat 
erne  malmsat  e  pucasvlken,  Vrakkueckv  omvlkv  en 
heckvre  oricakes,  hornet  oh  vkerricvkekvs,  Hesaketvmese 
e  hocefkv  momet  mvhakvn  tvklehocekaren. 

2  Momen  mv  epucase  vkvsvmvke  ocakat,  etecakkakvtet 
omakat  vrahkvn  enhomecahkats,  momis  vtotketv  min  em 
mecvkekvs,  heromet,  momet  vnokeckvket,  momet  mv 
nake  herat  etencawvlket  omakekv.  Heyv  nanvken  vcah- 
net,  eravhayvkes. 

3  Estimvt  emvrahken  mvhayet,  opunvkv  hoporrenvke, 
pu  Pacase  Cesvs  Klist  em  opunvkv,  momet  mvhakv 
mekusvpkv  vcvkvye  ocan  apohicekon  omat, 

4  Ekvsvmet,  naken  kerrekot,  momis  este  eMoJcket  naken 
eyacusat  omen^  nake  vpohetv  momet  opimvkv  setenrvpkv 
ohfvccvn  eyacet  os. 

5  Vleskvpkvt,  etenrvpkvt,  tvhiketv,  ohvkerrickv  liol- 
wvhokat,  momet  mehenwv  ocvkekot,  vkerrickv  holvvvken 
oce,  Eolivtvlvyetv  mekusvpkvt’s,  komakat  em  opunvkv 
setenrvpkvt  mvn  asossaket  os ;  heyv  omakan  e  enkvpv- 
yecicvs. 

6  Momis  mekusvpkv  emahlvpvtketv  vpakat  nake 
epoyetv  rakke  tes. 

7  Hiyomet  omekv,  yvmv  ekvnvn  naken  asceyekates, 
momet  mehenwvn  naken  esossekq*  tayes. 

8  Momis  hompetv  momet  accvken  oceyat,  mvn  es  pii 
maklvpvtket  omekvs. 

9  Momis  mv  nake-ocvke  liaketv  komakat  nake  esker- 
hoyat  ofvn  pvlatkat^  momet  nake  senkvnlietv,  momet 
eyackv  hoporrenkv  vpvkeko  nokkicakat  sulke  ofvn  pvlat- 
ket  os,  mvt  sumketv  estemerketv  tepakan  esten  vkpvsatet 
os. 

10  Cvto-kunawv  vnokeckv  nake  kolwvhokat  omvlkv  en 
yvlonkvt  omekv ;  mvn  vleskvpakat  svset  omof,  vkvsvmkvn 
em  fiyecet,  feknokketv  sulken  ’se  etekfvnvnicakvtes. 

1 1  Momis  cemct,  Hesaketvmese  em  este  toyetskat,  lieyv 
nanvken  en  letkvs;  momet  fvccetvn,  mekiisvpkvn,  vkv¬ 
svmkvn,  vnokeckvn,  momis  kometvn,  momet  eyasketvn 
vcvkvyvs. 

12  Vkvsvmkv  etepokv  heran  etepoyvs,  liesaketv  yiiksv- 
seko,  mv  ec  ohhnehhokan  hvlvtvs,  eohkerkiieckv  heran, 
akerrvlke  snlke  ehomvn  es  e  olikerkuecetskvtcs. 

13  Hesaketvmese  nak  omvlkv  wenahuecat  elioravn, 
momet  Klist  Cesvs,  Pantevs  Pilvte  ehomvn  eohkerkiieckv 
herat  eohkerkuecvte  ehomvn  yekcen  ce  kicis, 

14  Heyv  vhakv,  svholwvke  cotkusis  sekon,  momet 

mvttes  kihoceko  tayen  pu  Pucase  Cesvs  Kiist  lieckvranat 
oren  vcvyecvtcvs : 

15  Mvt,  Ohfvnke  vrakkuehoce  enhvrakuse  mek- 

kvlke  em  Mekkot,  raomet  pucasvlke  e  Piicaset  omat,  em 
oketv  omof,  em  vlvlcetvn  hecicvres ; 

16  Mv  tvlkuset  hesaketv  emunkvn  ocetj  hvyayvke 
estiravt  oreko  tayat  ofvn  likat,  mvn  estirnvt  kecekatet, 
liecetv  umeko  tayes ;  omen  vrakketv  momet  yekcetv 
ynksv-sekat  em  ocekvs.  Emeu. 

17  Yvmv  ekvnv  ohfvccv  iiake-ocvlken  em  punayet, 
Vkerrickvn  es  kvlhvwecekot,  nake-ockv  sumke  tokon, 
momis  Hesaketvmese  wenake,  mv  esfvcken  es  afvckeyv- 
ren  nanvke  oravlkv  pu’man  enhonret, 

18  Heren  momecet,  vtotketv  herakat  ofvn  nake-ocvkct, 
nake  enkvpicetv  rnetetaket,  nake  etckvpicvketv  vkvsa- 
mnset  omvkes, 

19  Oketv  vlvkvranat  vralikvn  enlikv  heran  hericet, 
hesaketv  yiiksv-sekon  hvlvtatskvren,  maket  yekcen  ki- 
cvkvs. 

20  Temore  toyetskat,  opunvkv  ehvperkvke,  momet 
hacohakakan,  momet  mv  laksen  nakkerretv  kihocat  em 
etenrvpkvn  mvnvttepet,  mv  nake  heyicetskvren  ce’mho- 
yvten  vcvyecvs : 

21  Mvn  eenakuece  omecaket,  vkvsvmkv  ohfvccvn  em 
mvttakvtet  svset  os.  Heromkvt  ece  ’pakekvs.  Einen. 

H  Pal  Peketevnvlke  em  etvlofv  rakke  Leotesev  hocefkan  liket, 
heyv  cokv  enhvteceskvn  Temore  ohtotvte  coyvtes. 


COKV  VPASTEL  PAL 


TEMOEE  OHTOTVTE 
SVHOKKOLAT. 

SETENTVCKE  1. 

Pal,  Hesalvetvmese  komat  eteropotten,  liesaketv  Klist 
Cesvs  ofv  ocat  etemfvccetv  vcvkvyen  Cesvs  Klist  em 
vpastel  toyvyat : ' 

2  Temore  ci;^ppnce  .vm  vnokeckan  ohtotis ;  Ileromkv, 
merkv  momet  herkv  Erke  Hesaketvmese,  momet  pu 
Pucase  Klist  Cesi^s  avtet  cem  oceJcvs, 

3  Hesaketvraesen,  mv  cv’rkvlke  tate  eteropotte  vn  liec- 
kvten  eokvkerrickv  hvsvtkaTi  es  em  vtotkvjat,  vkvsamis, 

4  Fekhomiekok  nettv  nereii,  ce  toropiiswv  pvlatkan 
vkerricit,  ce  liecetvn  cv  yacuset;  vm  meknsvpkv  ofvri  ece 
’kerricvyet  os;  afvcketvn  es  cv  fvcke  taren  komit ; 

5  Vkvsvmkv  melienwe  ec  ofv  likan,  enlivteceskvii  Loes 
ce  ^pnse  ofvn,  momet  Yimese  ceYke  ofvn  likvteii.  vkem- 
cvyof;  niomen  mvt  cemeu  ofvn  likes,  koriivye  lieres. 

6  Monkv  Hesaketvmese  en  nakemkv  cv’oke  ec  oli 

wvkkokickv  eteropotte  ec  ofv  ocaii  kvtvm  vhetecetskvren 
ece  ’kerricepiiecis.  ’  ' 

V  Hesaketvmeset  penkvlkv  vkerrickv  tokon,  morais 
yekeetv,  vnokeckv,  momet  hoporrenkv  em  vkerrickvn 
pYmvtet  omekv. 

8  Monkv  pii  Pucase  okkerkueckvn,  monkat  vne  en 

svlvfke  toyvyat  es  ec  elset  ohmetskvs ;  momis  opunvkv- 
herv  em  estemerketvn  astenkvwapvt  omvs,  Hesaketvmese 
en  yekcetv  vcvkvyen. 

9  Mvt  pii  kesalmecet,  hueliketv  hvsvtken  es  pun  hueh- 
kvtet  os,  pum  vtotketv  vcvkvye  tokon,  momis  erne  ko- 
mat,  moraet  en  heromkv  vcvkvyen ; 

10  Mv  heromkvt  ekvnv  vliceckv  oreko  emunken  Klist 
ofvn  pu’mhoyvtes,  momis  hiyomat  pu  Hesayecv  heckat 
eteropotten  hecket  os ;  mvt  elkvn  sumecihcet,  opimvkv- 
herv  eteropotten  hesaketv,  momet  hesaketv  meyuksv- 
sekan  ohhvyayicvtet  os : 

11  Mv  ohfvccvn  vne,  erkenvkv,  vpastel  momet  Centilvlke 
mvhayvn  cv  huerihocvtet  os. 

12  Momen  mv  vrakkvn  heyv  nanvken  es  cv  ’stemerket 
os,  momis  vc  vlsekos;  liiyomet  omekv,  estimv  ofvn  vkv- 
samvyvten  kerrit,  mv  nake  em  wikvyvten  mv  nettv  oren 
vcayece  tetayat  yekcetv  ocet  os,  komvye  keres. 

13  Opunvkv  etelilvke  herake  opunvyvye  vm  pohetskvten, 
vkvsvmkv  vnokeckv  tepake  Klist  Cesvs  ofv  ocat  ofvn 
yekcen  hvlvtvs. 

14  Mv  nak  here  hericetskvre  ce’mhoyvten  Piiyvfekcv 
Herat  ep  ofv  likat  eteropcTtten  vcvyecvs. 

15  Heyvn  kerretskes,  Esev  ofvn  vpokat  omvlkvt  v’nkv- 
pvkakvtes ;  mv  vpvkakat  Ficelvs  Hvmocenes  tepakat 
omakes. 

16  Hesaketvmeset  Onesefolvs  en  cukon  oh  merrate, 
tewolen  v’mahlvpatet,  vn  cvto-tetvkkakv  es  vlsekatet 
ok’. 

17  Momis  Lomen  arof,  vfekcakhet  cv  hopoyet,  es  cv 
hecemvts. 

18  Pucase  akvpvken  mv  nettv  omof  merkv  en  heckvren 
Pacaset  era  ate !  Momen  nanvke  en  sulke  estoraomusen 
Efesvs  ofv  vm  vtotkvten  heren  kerretskes. 

SETENTVCKE  II. 

Monkv  cemet,  cv’ppuce  toyetskat,  heromkv  Klist  Cesvs 
ofv  ocat  ofvn  yekcet  omvs. 

2  Moraet  mv  nanvke  akerrvike  sulke  em  etenrvwvn  vm 
pohetskvten,  heyvii  hunvntake  heromvke,  etvu  emvha- 
yvke  tayan,  em  wikvkvs. 

3  Monkv  Cesvs  Klist  en  suletawv  here  ortiet  estemerkvn 
kvwvpvs. 

4  Suletawv  are  estomet  yvmv  hesaketv  enanvken  ’se 
vpvllvyekot  os ;  mv  suletawv  hakvre  enliopoyvten  afvce- 
cicetvn  hornet  omekv. 

5  Momen  estimvt  etemuntvlkv  vcevllat,  vhakv  vcvkvyen 
vcevllekon  omat,  hvtvlvhv  vcahan  es  kvpvtuehocekot  os. 

6  Mv  cvpofv  oh  vtotkat  tawvt  em  etten  cvwvranet  os. 

7  Nake  makvyan  oh  vkerricvs;  momen  Pucaset  nanvke 
omvlkv  ofvn  kerretvn  ce^mate ! 

8  Cesvs  Klist,  Tewe  en  honvpsen  avtet,  vm  opunvkvherv 
vcvkvyen,  pvsatkvte  aenkvpvken  akvwvpkvten  ce  hohsats. 

9  Mv  ofvn  holwvyecv  omen  estemerketvt  vn  hecket  os, 
svlvfkueckv  oren  ;  momis  Hesaketvmese  em  opunvkvn 
svlvfkuehocekot  os. 

10  Monkv  enhopokvte  vrahkvn  nanvke  omvlkvn  kvwa- 
pvyet  ■  os,  hvyay vke  emeyuksv  sekat  vpvken  vhesaketv 
Klist  Cesvs  ofv  ocat  en  heckvkvren. 

11  Heyvt  maketv  mehenwet  os  ;  Vpaket  pu  pvsatkvten 
omat,  vpaket  hesahokeyvret  ok^ 

12  Estemerketvn  kvwapen  omat,  vpaket  mekkeyvres; 
vhepaken  omat,  emeu  epu  ’hepvkvres : 

13  Vkvsameko  estomis,  emet  mehenwet  huere  munkvt 
os;  ehelakseceko  tayes. 

14  Heyv  nanvken  ohvkerricepuecet,  Pucase  ehomvn, 
Opunvkv  ocahat  ohfvccvn  etenrahpatskvs,  mvt  naken 

lopiceko  tayekv^  momis  poliakan  ehosvkneces,  Meet, 
yekeen  em  vsehvkvs. 

15  Hesaketvmese  ehomvn  vkvsvmvke  taye  oren  e 
heckuecetskvret  vcevllvs,  momat  vtotkv  nak  es  vlsetv  cen 
sekon,  mehenwv  em  opunvkvn  fvccvn  tekvpicet  huerets- 
kvret, 

16  Momis  opimvkv  ehvperkvke  momet  kacohakakan  em 
e  fulkvs,  kolwvyeckv  em  ohvtvlvkvkvret  ok’. 

17  Momen  em  opunvkvt  hote  vhuekvnto  omet  pvpv- 
kvres ;  Himenevs  Filetvs  tepakat  mvn  vpvkakes. 

18  Mvt  mehenwetv  ohfvccvn  em  mvttet,  Ellcv  aenkv- 
wvpketv  entis  hoyvneps,  maket,  este  vnveome  em  vkv- 
svmkv  taken  lekvfaket  os. 

19  Mome  estomis,  Hesaketvmese  en  iikvt  yekeen  hneret 
os,  heyv  eskerkvn  ocet,  Pucaset  enaken  kerhoyes,  momet, 
Klist  e  hocefkvn  liocefat  vtekat  fvccetv  tokan  enkvpv- 
kekvs. 

20  Momis  cuko  rakke  ofvn  nake-vcvnkvt  ocvket  os, 
cvto-kunaplane,  momen  cvto-kunaphvtke  es  hayvkvte 
tvlkekon,  momis  eto  tis,  fakke  tis  es  hayvhvte  ocvket  os ; 
momet  vrakkuehoevranat  sasen,  vrakkuehoevranekat  ocv¬ 
ket  os. 

21  Monkv  heyv  nanvken  estimvt  e  en  hvsvtecen  omat, 
nake-vcvnkv  vrakkuehoevranat,  hvsvtke,  Pucase  es  en 
lopice  herat,  momet  vtotketv  herat  vtekat  emetetake  tares. 

22  Momis  este  mvnettvlke  em  eyackvn  en  letkvkvs, 
momet  fvccetvn,  vkvsvmkvn,  vnokeckvn,  momet  efeke 
hvsvtke  aossen  Pucasen  oh  huehkakat  vpvken  etenherkvn 
hopoyvs. 

23  Momis  vpohetv  ehvperkvke  hoporrenkv  vpvkeko 
ocakan  vhepvkvs,  mvt  tepokv  hayaket  oman  kerret. 

24  Momen  Pucase  em  vtotkvt  tepoyekot,  este  omdkv 
em  eyaskuset,  mvhayetv  mvnvcket,  momis  komet, 

25  Eyasketv  ofvn  mv  vnrvpakan  emvliayet ;  Hesake- 
tvmeset  mehenwetv  olikerkueckv  oreu  vkemckv-etickvn 
emake  witen  omat ; 

26  Momen  mv  puyvfekcv  holwakat  komat  vcvkvyen 
svlvfkuecvkvtet  ’sem  enkvnhetvn  ’se  ossicvkvren. 

SETENTVCKE  III. 

Heyvu  kerrvs,  nettv  espokakat  omof,  oketv  penkvlket 
ocvkvres. 

2  Hiyomet  ornekv,  estet  e  vnokecet,  cvto-kunawvn 
encaket,  opunvkvn  ’sekvsamet,  ekvsamet,  tvhiket,  eckvl- 
ken  em  apohicekot,  Hesaketvmesen  vkvsvmekot,  mekusapv 
tokot, 

3  En  nakvlken  vnokecekot,  temfvccetv-kacvlket,  este- 
ohlaksvlket,  e-em-fvyvtekat,  sehonecket,  este  herakan  en 
homecet, 

4  Enhonricvlke,  ekv-yekcakat,  serakken  vkerricet,  Hesa- 
ketvmese  senhoyvnen  afvcketvn  vnokecet; 

5  Mekusvpkv  en  heckvn  ocet  omis,  mv  en  yekce  kelak- 
secakat  ocvkvres ;  mv  omakan  em  e  fulkvkvs. 

6  Hiyomet  ornekv,  heyv  omakat  cukon  esceyet,  hoktvke 
hacohakvke,  naorketv  es  honhoye  eyackv  mvrahrvkvn  es 
nekeyiliocan, 

7  Estofis  naken  kerrakis,  mehenwetv  kerretvn  estofis 
umvkeko  tayan  svlvfkvken  evpayaket  os. 

8  Momen  Canese  Oamplese  tepakat  Moses  vnrvpakvte 
omet  heyvt  mehenwetvn  vnrvpaket  os;  este  em  vker- 
rickv  bolwvhoket  omen,  vkvsvmkv  ohfvccvn  etv  vbe- 
pvkboyvten. 

9  Momis  ohvtvlaken  vpeyekares,  mv  en  hoporrenkv  take 
sekat  hecket  omvte  etvpomen  mvu  en  hoporrenkv  sekat 
este  omvlkv  ehomvn  hecke  taret  ok’. 

10  Momis  vm  mvhakvn,  vretvn,  kometvn,  vkvsvm- 

kvn,  momis  kometv^  hofunat,  vnokeckvn,  momis  ko- 
metvn, 

11  Asseckvn,  estemerketvn  momet  nanvke  Anteak, 
Ikonev  Lestlv  esyomat  ofv  vc  oh  yicvten  heren  kerrets- 
kvtet  omes ;  asseckv  estomakan  kvwapvyvten  kerretskes  ; 
momis  mv  omvlkvn  Pucaset  a  ’svc  ossvtes. 

12  Monies,  mo  men  Klist  Cesvs  ofv  mekusvpkv  vcvkvye 
fulletvn  komat  omvlkvt  asseckvt  en  heckvkvres. 

13  Momis  este  holwvyecvlket  momet  ehosicvlket  hol- 
wvyeckv  ofvn  ohvtvlaket  vpeye  munkvres,  ehosicaket, 
momet  ehosihocen. 

14  Momis  mv  nanvke  kerret,  heren  vkvsaraetskvte  ofvn 
emomecicvs,  estimvt  mvn  ce  mvhay vten  kerret ; 

15  Momet  hopuewvt  aretskof,  cokv  vcacakat,  vkvsvmkv 
Klist  Cesvs  ofv  ocat  eteropotten  vhesaketske  taye  oren 
ce  hoporrenice  tayan  kerre  vtecicetskvten  kerretskes. 

16  Cokv  vcakat  omvlkvt  Hesaketvmeset  este  em  vker- 
rickvn  nekeyicen  estemhoyvtes,  momet  mvhakvn,  nak  est 
em  vsehetvn,  vretv-mvherickvn,  fvccetv-mvhayetv  esyo- 
man  lopicet  omes : 

17  Hesaketvmese  em  este-hunvnwvt  temvpoket,  vtot- 
ketv  herakat  omvlkv  ohfvccvn  metetake  heret  omvren. 

SETENTVCKE  IV. 

Monkv  Hesaketvmese  ehoravn,  momet  Pacase  Cesvs 
Klist,  mv  em  vlvketv  momet  em  ohmekketv  oraof,  hesa- 
hokan  momet  pvsatkvten  ohfvccecvranat  ehomvn  yekcen 
ce  kicis ; 

2  Opunvkvn  ’serkenvkvs;  oketv  omof,  oketv  toko  esto- 
mis  vhuervs;  momis  kometv  mvhakv  tepakat  omvlkvn 
hest^  em  vsehet,  emvcahnet,  em  punvyvs; 

3  Hiyomet  omekv,  oketvt  vlvkvres,  momof  mvhakv 
mehenwan  kvwvpekot,  momis,  e  hvcko  hottopvken  ocet. 

erne  mahusat  era  eyackv  take  vcvkvyen  mvhayvlken  e 
era  vteloyvkvres ; 

4  Momet  e  livcko  talfen  raehenwetvn  ’sera  fulotket, 
nakonvkuce  min  oh  fiilotecvkvres. 

5  Morais  cemet,  nanvke  omvlkv  ofvn  vketecvs,  estemer- 
ketvn  kvwapet,  opunvkv-herv  emvhayv  era  vtotketvii 
momecet,  cem  vtotketvn  es  fvcecvs. 

6  Vnet  Cesvs  vrahkvn  c2;’lehocvre  vra  etelaket  omen, 
yvmvn  enkvpvkvranvyat  oketv  vwolet  omekv. 

7  Tepokv  heren  tepoyit,  temvrkvn  poyit,  vkvsvmkvn 
vcvyecvyvtes.  ■ 

.  8  Mucv  ayat  fvccetv  en  kvpvtokv-vcakan  vn  herihocet 
os,  mv  Pucase  fvccecv  fvccat  mv  netty  omof  v’mvranat ; 
momet  vne  tvlkekon,  morais  era  vlvketv  vnokecakat 
omvlkvn  emvkvranat 

9  Lvpken  vm  vlvketskvret  vketecvs : 

10  Temvs  v’nkvpvkepekv,  yvmv  ekviiv  mucv  ocan  vno- 
kecet,  yvmvn  enkvpaket,  Resvlonikvn  ayepet  os,  Klessens 
Kelesevn  ayet^  Titvs  Talmesevn  ayepet  os, 

11  Luk  tvlkuset  vc  vpakes.  Mak  evpahyet,  ece  ’pvken 
svtes ;  vtotketv  ohfvccvii  vn  lopicet  omekv. 

12  Momen  Tekekvn  Efesvn  ohtotvyvnks. 

13  Kapv-rakko  Kapvs  likan  Tlov  tvlofvn  wikvyvten, 
atetskof,  ’svtvtcvs,  momet  cokv  ocaJcan^  momet  pacments 
Mcetv  mahvkvu. 

14  Cvto-lane  paccv,  Vleksaiitv  hocefka^  hoi  waken  tayen 
cv  momecvtet  os;  em  vtotketv  vcvkvyen  Pucaset  em 
fekate : 

1 5  Momen  cemeii  mvn  vketecvs ;  pum  opunvkvn  tayen 
vnrapvtet  omekv. 

16  Enhvteceskv  em  vyoposkvyof  este  hvmkusis  vm 
vpvlhvmken  huerekates,  momis  omvlkvt  v’nkvpvkakvtes ; 
Heaaketvmeset  mv  taken  vrvhecekate. 

17  Home  estomis,  Pucaset  vc  vpaket  hueret,  cv  yekci- 
cvtes ;  momat  vm  erkenvketvn  esfvcken  kerhoyen  Centi- 
Ivlke  omvlkvt  pohvkvren  ;  momen  este-papv  e  cukwvn  a 
VC  ossihocvtes. 

18  Momen  Pucaset  vtotketv  holwvke  vtekan  a  vc 
ossihcet,  em  ohmekketv  hvlwe  ocan  orvye  tayen  vc 
vcvyecvres;  emen  vrakketvt  estofis  emeyuksv-sekon  ern 
oceJcvs.  Emen, 

19  Pleskv  Akwelv  tepakan,  momet  Ouesefolvs  en  cukon 
vsekvkvs. 

20  Elastvs  Kolenrvn  fekhounemvts ;  momis  Tlofimvs 
enokken  Miletvn  wikimvts. 

21  Rvfo  orekon  vlvketvn  komvs.  Yupulvs,  Plutens, 
Linvs,  Klatev  momet  tecakkakvte  omvlkvt  ece  ’sekaket 
os. 

22  Pucase  Cesvs  Klist  cem  puyvfekcvn  vpvkekvs. 
Herkvt  ece  ’pakvkekvs.  Emen. 

■  1  Cokv  esvhokkolat  Pal  Temore,  mv  Efesvlke  em  mekusvpkv- 
cuko  vfastv  enhvteceskv  hahoyvten,  ohtotvtet,  Lomen  likof, 
Nelo  ehomvn  svhokkolvn  huerihoce  omof. 

Pal,  Cesvs  Klist  en  svlvfke  tecakkvte  Temore  tepakat 
pum  vnokeckuse,  momet  vtotkv  fum  etohkvlketv,  Fi- 
lemvn, 

2  Hvtvm  Afiv  'pum  vnokeckan,  momet  Akepvs  suletawv 
pum  etohkvlketvn,  momet  mekusvpkv-cuko  cen  ciiko  ofv 
ocan  (^toteyat : 

3  Heromkv,  momet  lierkv  PuVke  Hesaketvmese  momet 
Pucase  Cesvs  Klist  avtet  cem  ocvliekvs, 

4  Cem  vnokeckv  momet  vkvsvmkv  mv  Pucase  Cesvs, 
momet  mekusapvlke  omvlkv  em  ocetskat  poMt, 

5  Vn  Hesaketvmesen  vkvsamis,  vm  mekusvpkv  take 
ofvu  estofis  ce  liocefet; 

6  Nake  here  Cesvs  Klist  etehoyvue  ec  ofv  ocat  vtekat 
ohkerkueckv  eteropotten  cem  vkvsvmkv  este  em  ete- 
kvpickvt  lopickvn  yekce  tareu. 

7  Hiyomet  omekv,  afvcketv  mahlvpvtketv  tepakat  rakken 
cem  vnokeckv  ofvn  oceyet  os,  emekusapvlke  em  envcofv 
taken  tayen  mahlvpatetskekv,  tecakkvte  toyetskat. 

8  Monkv  Pal  vculat  momet  ohvtvlakat  hiyomat  Klist  en 
svlvf ket  omit,  vnokeckv  mimv  vrahkvn  ce’nkusapvyet  os, 

9  Nake  momecvkvr  tayat  ohfvccv  yekcen  ce  kicare 
Klist  ofv  fekhvmketvn  ocvyet  o  estomis. 

10  Onesemvs,  cv’ppuce,  cv  svlvf kuehoce  omof  heckue- 
cvyvte  ohfvccvn  ce’nkusapis : 

1 1  Oketv  hoyanvte  ofvn  cen  lopicekat  omet,  momis 
hiyomat  ceme  vne  tepakvn  pun  lopicet  omes : 

12  Mvn  yefulecicvyvnks ;  monkv  evpvyvs,  cv  nvcofv 
mahusat  mvt  omes : 

13  Opunvkv-herv  eswvnakv  ofv  ece  ’yoposket  vm  vtot- 
kvren  vc  vpvkvren  fekhonnicetvn  komvyvnks. 

14  Momis  cem  vkerrickvt  vc  vpaket  omekat  naken 
momecetvn  komvkvnks ;  vn  lopicetskat  ec  ohyekcihocvtet 
omekon,  ceme  kometskat  ornecice  taren. 

15  Hiyomet  oraekv,  oketv  vcvpke  mahekon  ce’nkvpah- 
ken  meyuksv-sekon  evpvyetskvre  ome  witvtes : 

16  Momeri  mucvn  evpayetskat  vtotkv  omekon,  momis 
vtotkv  senhvlwe,  tecakkvte  vnokecke,  vne  mahvkvu  vm 
vnokeckaty  momis  mv  senhoy vnen  enavpeswv  ofv,  momet 
Piicase  ofvn  cem  vnokeckat  omen  evpayvranetsket  os. 

17  Monkv,  Vm  etokkvlketv  tes,  cv  kometsken  omat, 
vne  omen  evpvyvs. 

18  Naken  cem  vhopanen,  monkat  naken  vhuericetsken 
omat,  mvn  es  vc  vrvkecvs : 

19  Vne  Pal  toyvyat  cv’nke  mahusan  es  hoccihcis,  vnet 
fekares:  mome  estomis,  ohvtvlakan  e  mahusan  vm  e 
vhuericetskan  ce  kicvkos. 

20  Momis,  tecakkvte,  Pucase  ofvn  ec  ofvn  vc  afvckekvs ; 
Pucase  ofvn  cv  ’nvcofvn  mahlvpatvs. 

21  Cem  apohickvn  enhonrit,  cen  hoccihcis,  makvyat 
senhoy  vnen  momecvranetskan  kerrit. 

22  Momeii  ohvtvlakat,  fekhonnvye  tayan  vm  etetakue- 
cvs,  cem  mekusvpkv  eteropotten  cem  vlvkaren  vm 
etektvnechoyvres,  komit  enhonrikv. 

23  Klist  Cesvs  ofv  svlvfkuehocat  vm  etohkvlketv,  Epef- 
las  hocefkat, 

24  Hvtvm  Mak,  Elestakvs,  Temvs,  Luk,  vtotkvlke  vm 
etohkvlketvt  ece  ’sekakes. 

25  Pu  Pucase  Cesvs  Klist  en  heromkvt  cem  puyvfekcv 
taken  vpvkekvs.  Emen. 

IF  Hey V  cokv,  Pal  Lomen  likof  hoccihcen,  vtotkv  Onesemvs  Filemvn 
’sem  ayvtes. 

